ZuZeuren erabilera baldintzak • ZUZEU\nZuZeuren erabilera baldintzak\nZuZeuren erabilera –\nZuZeu izenak adierazi nahi duen bezala, zuk zeuk ere baduzu lekua ZuZeun. Areago, hedabide hau guztion albiste-bide bihur dezagun nahi genuke zeure eskutik albisteak eta iritziak jasoz. Zeure partaidetza gabe, ZuZeu ez da bideragarria izango. Nolabait esateko, erabiltzaileek eta zuk zeuk egindako hedabide horizontala izan nahi du ZuZeuk. Baduzu zer esana, ezta?\n“Giza eskubide guztiak, gizaki guztientzat” horixe du muga politiko bakar ZuZeu albistariak. Ulertu nahi duenak, uler beza. Eta euskaraz izatearena ere bai, jakina, euskara batuan oinarritutako idazkeran, preseski. Azken finean, zuk zeuk eta Internetzale euskaldunok dugun hutsartea arintzea baitu helburu albistari honek, eta denok laguntzen dugunaren neurrikoa izango da ezer izango bada. Adierazitako baldintzetan, mota eta kolore guztietako euskaldunen iritzien topaleku nahi luke ZuZeuk, euskaldunok ere kolore askotakoak baikara izan. Zuzeuko erabiltzaileak webguneko eduki eta zerbitzuen erabilera egokia egiteko eta legez kontrako edo fede onaren aurkako jardueretan erabiliko ez dituelako konpromisoa hartzen du. Izaera pribatuko mezuak ez argitaratu ZuZeun protagonisten baimenik gabe, salbuespena egin ahal izango da argitaratutakoak izan lezakeen interes publikoaren arabera. ZuZeuk ez du zertan bat etorri bertan argitaratzen diren edukiekin, eta, ondorioz, ez du zertan erantzule izan beharrik ere. ZuZeuk komunikaziorako tresna horizantala izatea du egitasmo eta, beraz, egileena eurena izanen da erantzunkizuna, izatekotan.\nZuZeuk badauka erredakzio profesional bat, baina ez erredakzio zabal eta tinkorik. Bihar edo etzi diru sarrerarik balego, finantzen soka jolas honetan, erredakzio talde zabalago bat antolatzen joatea da gogoa. Ordura artean, XORATURIKAN enpresako giza baliabideen bitartez hornituko da ZuZeu. ZuZeu bere kazetarien lanen erantzule da soilik.\nBestalde, betiere erabilera horizontal eta zabalaren bila, ZUZEULARI eta GUGEULARIEK euren sarrerak argitaratuko dituzte. ZUZEULARIAK norbanakoak dira, eta GUGEULARIAK, ostera, talde, elkarte, enpresa eta erakundeak. Eurek argitaratuko dituzte sarrera hauek eta sarrerok moderatu gabeak izango dira, eta egilearena bano ez da izango balizko erantzunkizuna. (Horretarako bide hau). ZuZeuko erredakzioak hedabidean zerbait ez argitaratzea erabaki dezake baldin eta baten baten lana ezegokia dela irizten badio, kalitate eta eduki minimorik ez balu, troll bat delako edota ezer onik ekarri gabe, xaxatze lan hutsetan dabilelako. Gunean, aurrez abisurik gabe, egoki iruditzen zaizkigun aldaketak egingo dira, sarrerak, edukiak eta zerbitzuak orraztu, aldatu, handitu, kendu eta edo agertzen diren forma aldatu egoki deritzon moduan, gogo onenaz beti ere.\nErabiltzaileak beti izango du nahi duen izenarekin erregistratzeko aukera, baina ZuZeuren eskaria da, ahal dela bederen, benetako izenarekin eta zentzunez jokatzea. Biziki eskertuko den kontua da hori, ZuZeuren kalitatearen izenean.\nErabiltzaile datu eta gakoak pertsonalak, isilpekoak eta besterenezinak dira. Erabiltzaileak gakoak erantzukizunez erabiltzeko eta inori ez jakinarazteko konpromisoa izango du. Erabiltzailea ohartzen bada norbait era bidegabean edo baimenik gabe dabilela bere sarbide-gakoekin, berehala jakinaraziko dio ZuZeuri.\nBestalde, iruzkinak ere libre izango dira, baina posta elektroniko bidez egiaztatu beharko da, benetan helbide horretatik etorritakoak ote diren. Hala ere, iruzkin iraingarriak edo ezer onik ez dakartenak, era guztiz subjektiboan, ezabatu egingo dituzte ZuZeuko editoreek. Zer esanik ez troll edo antzekorik agertzen bada. Berriz ere, denok laguntzen dugunaren neurrikoa izango da ZuZeu ezer izango bada.\nLegeek agindu bezala, Zuzeuk beretzat bakarrik gordeko ditu erabiltzaileen aldetik jasotako datuak.\nZuZeuk ez du zertan bat etorri bertan argitaratzen diren edukiekin, eta, ondorioz, ez du zertan erantzule izan beharrik ere. ZuZeuk komunikaziorako tresna horizantala izatea du egitasmo eta, beraz, egileena eurena izanen da erantzunkizuna, izatekotan.\nZuZeu bere erredakzio taldetik zuzenki sortutako edukien erantzule baizik ez da.\nErabiltzaileak, inplizitoki, argitaralpen baimenik gabeko materialik ez duela bidaliko/txertatuko onartzen du ZuZeurekin harremantzeko aurrebaldintza bezala. Zentzu honetan hutsegiterik balego, erabiltzailearena berarena litzateke erantzunkizuna eta ez, inola ere, ZuZeurena.\nBaldin eta balego, ZuZeuko editoreek baimenik gabeko material oro ezabatuko lukete, horretaz konturatu bezain azkar. Halaber, euren esku geratzen da sarrerak edertzea, hornitzea, eta bertan egon daitezkeen okerrak zuzentzea.\nEgile eskubideei buruzkoa\nZuZeu albistarian sortutako sarrera guztiak, Creative Commons lizentziapekoak dira.\nHonek esan nahi du banatu, kopiatu eta zabaldu ahal izango direla ZuZeuren eduki guztiak, betiere bi baldintza onartzen badira: egilea eta jatorria aitortu, eta zabaltzerakoan lizentzia berdinarekin egitea.\nXoraturikan S.L. gune honen jabeak uztailaren 11ko 34/2002 LSSICE legea eta abenduaren 13ko 15/1999 datu pertsonalen segurtasuneko Lege Organikoa betetzen dituela jakinarazten dizu eta horretarako honako lege oharra jakinarazi.Webgunera sartu eta bertako materialak erabiltzen badituzu, arau hauek irakurri, ulertu eta onartu egin dituzula emango duzu aditzera. Titularrak, aldizka, eguneratu egin ahal izango ditu webgunea erabiltzeko baldintzak, aldez aurretik ezer esan gabe. Era berean, webgunean egokitzat jotzen dituen aldaketak egiteko eskubidea izango du Titularrak; hots, edukiak, zerbitzuak eta haiek aurkezteko modua aldatu, kendu edo gaineratu ahal izango ditugu.\nEuropako Parlamentuaren eta Kontseiluaren 2016/679 Erregelamenduak (EB), Datuak Babesteko Erregelamendu Orokorrak (DBEO), ematen dituzun datu pertsonalak XORATURIKAN SL enpresak tratatuko dituela eta plataformaren arduraduna dela jakinaraztea eskatzen du. Titularra Datu Pertsonalen Babeserako abenduaren 13ko 15/1999 Lege Organikoan ezarritakoari jarraituz, datu pertsonalak babesten ditu, bere garapen arautegia bezalaxe. DPBLOa betez, jakizu web orriaren bidez eman dizkiguzun datuak konfidentzialtasun osoz erabiliak izango direla eta fitxategi baten parte izatera pasatuko direla. Fitxategi hau, behar bezala erregistratua izan da Datuen Babeserako Espainiako Agentzian. Zure datu pertsonalak, zuk egindako eskaria erantzuteko besterik ez dira erabiliko. Gogorarazi nahi dizugu, DPBLO-n jasota dagoen bezalaxe datu hauek kontsultatu, zuzendu, ezeztatu edota kontrakoa adierazteko eskubide osoa duzula, honako helbidean info@zuzeu.com. Erabiltzaileak, ziurtatu egiten du eman dituen datuak egiazkoak direla eta bere gain hartzen du edozein aldaketa egiteko ardura. Zure datu pertsonalak tratatzen ditugu erregistratu zinen unetik, emandako onespenean oinarrituz. Izan ere, une horretan Lege Oharra onartu zenuen, eta horren barnean datu pertsonalen babeserako klausula hau jasota dago.\nXoraturikan E.M.ak beretzat gordetzen du bere pribatutasun-politika aldatzeko eskubidea, bai irizpideak aldatu dituelako, bai lege- edo jurisprudentzia-aldaketak izan direlako. Aldaketaren bat eginez gero, ordea, testu berria webgunean argitaratuko da, eta erabiltzailea berehala ohartuko da. Dena den, erabiltzailea webgunean sartzen den unean bertan aurreikusita dauden arauek arautuko dute erabiltzaileekiko harremana. Horregatik gomendatzen dizugu aldian-aldian sartzeko pribatutasun-politika honetara. Milesker.\nXoraturikan Elkarte Mugatua\nGipuzkoako merkataritzako erregistroa, 2435 Tomoa, 199 orria, SS-31812, 1. Inskripzioa\nZuZeuren erabilera ZuZeuren erabilera ZuZeuren erabilera ZuZeuren erabilera


Sandra Muñoz: «Txikitatik oso erraz barneratu dute birusa, asko harritu naute» : Oarsoaldeko Hitza\nSandra Muñoz: «Txikitatik oso erraz barneratu dute birusa, asko harritu naute»\nIkasturte berri eta bereziari begira jarri da aditu errenteriarra. Egoera kontrolpean izateko gomendioak elkarbanatu ditu gurasoekin, eta mezu zuzena zabaldu du: «Lasaitasuna».\nSandra Muñoz psikopedagogoa.\nSei hilabeteko etenaldiaren ondoren, latza egingo zaie haurrei berriz ere eskola presentzialak izatea?\nBaietz esango nuke, baina denetarik egongo da. Ez dira geldirik egon, egur dezente eman diete ikastetxeek etxean, baina egia da martxa hartzea kosta egingo zaiela. Badira haur batzuk beldurrez daudenak itzultzeko, baina familian eramandako dinamikak lagundu dezake egoerari bira ematen. Gehienak gogotsu daude berriro laguntxoekin topatzeko. Handiagoak direnak ere sozializatzeko gogoz daude, luzeak egin zaizkie hilabete hauek.\nHalere, itzulera ez da ohikoa izango. Psikologikoki prest daude egoera berrira egokitzeko?\nGaldera izango litzateke ea gurasoak prest gauden horretarako. Ez daude prest, ez ditugulako prestatu. Guk ez dakigu nola izango den itzulera hori. Irailaren lehena da jada [asteartean elkarrizketatu zuen Hitza-k] eta ez dugu inongo erantzunik jaso. Ikastetxeak orain ari dira ahal duten neurrian itzulera prestatzen. Eta bidean emango diren aldaketa guztien berri eman behar diegu haurrei, modu lasaian, gidari lanak egin behar ditugu gurasook. Akonpainamendu hori egitea beharrezkoa izango da.\nKonfinamenduak nolako eragina izan du haurrengan?\nOso zaila da hori orain jakitea, alde batetik historikoki ez delako horrelako egoerarik eman sekula, ez dugu inongo erreferentziarik galdera horri erantzuteko, eta bestetik, denbora oso gutxi pasatu delako birusaren agerraldiaz geroztik. Etxean konfinatu gintuztenean denek pentsatzen genuen egoera oso larria izango zela haurrentzako, baina egia esan errealitatea ez zen hori izan. Haur txiki gehienek gustura hartu zuen konfinamendua. Ordutegiak kanpo, eskolatik kanpo eta etxean goxo-goxo aitatxo eta amatxorekin. Erritmoa gelditu zuten, denak barrura begira jarri genituen, eta primeran erantzun zuten. Baina nerabeek, adibidez, ez dute modu berean bizitu konfinamendua. Zein ondorio psikologiko izango ditu honek? Ez dakigu ziur, aurrerago ikertu beharreko zerbait izango da.\nZein gabezi plazaratu ditu?\nAlde batetik, teknikoki ikusi da familia askok analfabetismo digitala pairatzen dutela, hutsune handia dago esparru horretan. Haurrek zailtasunak izan dituzte, baina gurasoek ere bide horretan gidatzeko ere zailtasunak izan dituzte. Bestalde, alde handia dago familien artean. Familia askok denetarik dute: ordenagailua, sakelako telefonoa, tabletak… Baina beste familia askok ez zuten Interneterako sarbiderik. Ezberdintasun handia sumatu da. Gero ohartu gara autonomoak izateko orduan, hau da, lanak eta ikasketak bakarrik egiterako garaian, autonomia maila oso baxua dutela haurrek, hori familia askok esan dute.\nHaurrak koronabirusaren gaia asimilatzeko edo ulertzeko gai izan dira?\nOso erraz barneratu dute birusaren gaia, asko harritu nau horrek. Gaiaren gaineko ipuin asko zabaldu ziren konfinamendu garaian sare sozialetan, koronabirusa azaltzeko baliagarriak izan zirenak, oso politak eta txukunak. Gehienek ulertu dute zer nolako arriskua dakarren birusak, eta zeinen garrantzitsua den neurriak egoki hartzea. Zer nolako eragina izan dezakeen edo zein neurriraino den garrantzitsua birusa? Hori adinaren arabera ezberdina da.\nAdinaren araberako diskurtso bat eraikitzea da garrantzitsua, beraz.\nHori da, oso ezberdina da egoera. Txikienak instrumentalagoak dira, hau da, gaixo edo ez gaixoren arteko erlazioa ulertzen dute, baina handiagoak hausnarketa konplexuagoak egiteko gai izan dira. Bestalde, familian zer nolako laguntza jaso duen ikusita, larritasun puntu bat ere sor daiteke haurrarengan, hori kontuan hartu beharrekoa da. Nola kontatu oso garrantzitsua da. Eskuak garbitzea, eztula dugunean ukondoa jartzea eta distantzia mantentzea, hori guztia azaltzea funtsezkoa da. Eta adinaren arabera, diskurtso bat edo bestea erabili beharko dugu.\nHaur txikienek arreta orainean dute. Konfinamendua gehienek oso ondo hartu zuten; baina nerabeek, aldiz, arlo sozialaren falta hori sumatu dute. Familientzako ere zaila da kudeatzea. Zaila da nerabe bat etxean hainbeste orduz egotea. Ahal izan duten neurrian kalera atera dira eta kriminalizatuak ere izan dira kasu askotan. Kalera ateratzerakoan sozializatzen hasi ziren, normala den bezala, adin horietan beharrezkoa den bezala, eta begirada beraiengan jarri zen, erantzukizuna haiena izango balitz bezala. Baina denena da, eta bereziki helduon kontua da hau nola kudeatu.\nEta gurasoak, nola ari dira egoera berri hau bizitzen?\nUste dut gai honetan ere alde handiak egon direla. Errealitate ekonomiko ezberdinak daude, koronabirusaren aurretik familia bakoitzak jada bere izaera zuen eta horrek ere eragin handia izan du. Ez da berdina bi gurasoak telelana egiten egotea edo biak aldi baterako lan erregulazio espediente batean egotea, etorkizunean zer etor daitekeen jakin gabe. Zaila da 24 orduz elkarbizitzen egotea.\nZu ere ama izanik, nola aurreikusten duzu ikasturte honen hasiera?\nNik arraroa eta aldakorra izango dela aurreikusten dut. Moldatzeko gaitasuna garatu beharko dugu gurasoek. Inkognita horrekin bizitzen jakin beharko dugu eta haurrei segurtasuna eman beharko diegu une oro. Momentu honetan ez dakigu zer gertatuko den eta hori errealitate bat da eta horrela transmititu behar zaie, lasaitasunez eta inolako dramatismorik gabe. Garaiaren arabera moldatzen jakin beharko dugula helarazi behar diegu. Beste guraso guztiak bezala, zain gaude ea zer esaten diguten, eta denborak aurrera egin ahala ikusiko dugu zer gerta daitekeen.\nEgoera zail hau kudeatzeko gomendiorik gurasoentzako?\nLasaitasuna. Hori da hitz gakoa. Gurasoek egoera nola bizitzen dugun, horrek eragin zuzena du haurrengan. Egia da ez dakigula zer gerta daitekeen, baina bai azaldu behar diegula eragin negatiboak izan ditzakeela birusak. Haurrek ez dute hori zertan ulertu behar, gainera txikiak badira are gehiago, beraz, lasaitasuna. Beharrezkoa da neurriak ondo transmititzea. Gaixotasun bat dela kontatu behar diegu, munduan zientoka gaixotasun daudela, eta urtero gaixotzen garen bezalaxe aurten ere gaixotu gaitezkeela. Horren aurrean ere prest egon behar dira, esaterako, termometroarekin tenperatua hartu behar badiete jakin dezaten ez dela zerbait arraroa, baizik eta egin beharreko gauza bat. Eta kontziente izan daitezela errealitate berri baten aurrean aurki gaitezkeela.\nEgoera luzatzen bada, zer nolako eragina izan dezake haur horien heziketan?\nErabatekoa. Txiki-txikiak direnetik garatzeko modua gauzak ukitzen eta ahora eramaten da, eta orain bekatu mortala den zerbait da. Urte batetik beherako haurrak eskolara eramaten baditugu, asko zaindu beharreko kontu bat da. Saiatu behar gara ahal den neurrian haurra garatzen uzten, eta horretarako espazioak egokitu beharko dituzte, hori guztia modu seguru batean egin dezaten.\nHelduagoak direnetan, aldiz, sozializatzeko garaian arazoak sor daitezke.\nPatioak eta jolastokiak ez dakit nola egokituko dituzten, baina berez helburua da beraien artean ez erlazionatzea. Arriskutsua da adin horietan beldurrez erlazionatzea, ez da positiboa izango. Ondorioak zeintzuk izango diren ez dakigu, baina bai izango direla, eta asko.\nKlasean birus kasurik azalduz gero, zein gomendio emango zenieke gurasoei?\nLasaitasun mezuaz gain, haur hori ez estigmatizatzea eskatuko nieke gurasoei. Asko ari gara erakusten zeinek duen koronabirusa, eta ez dugu ikusi behar gauza txar bat egin izan balu bezala. Gripeak eta katarroak bezala koronabirusa hartu duela ulertu behar dugu, besterik ez da. Ez du zertan inongo eragin negatiborik izan behar. Baina egia da birusa izanez gero kontu handiz ibili behar dugula gurasoek. Aiton-amonekin bereziki tentuz ibili behar dugu eta mezu hori transmititzea beharrezkoa da. Berdin du zure seme-alaba edo beste guraso batenak hartu badu, berdin du; azkenean edonori tokatu dakiokeen gauza bat da.\nEta berriro klase telematikoak hasten badira, zein hutsune bete beharko dira?\nOraingoan ikasketa txiki bat egin dugu, esperientzia izan dugu eta ikusi dugu garrantzitsua dela familiei nolabaiteko heziketa digitala ematea, gabezia hori agerian geratu baita, baina ez da bakarra izan.\nIrakasteko modua ere aldatzeko unea iritsi dela uste dut. Aukera polita daukagu etxera itzuliz gero bakoitzak bere erritmoan ikasteko, bere mailan. Hezkuntza birplanteatzeko une egokia izan daiteke, baina hori ikastetxeek moldatu beharko dute. Begiratu beharko litzateke zein mekanismo aplikatu bakoitzaren erritmo hori aprobetxatu eta haien autonomia garatzeko.\nKontziliazioaren gaian ikusi dut nik hutsune handienetako bat. Ikusi dut baja eskainiko duela Espainiako Gobernuak gurasoak etxean geratu behar badira haurrak zaintzen, baina besterik ez dago. Haurrak etxean izan behar baditugu eta horri etxea zaindu, haurrei gida bat eman, gure burua kudeatu eta lana aurrera ateratzea gehitzen badiogu, egoera sostengaezina bilaka daiteke. Beharrezkoa da orain aurreikuspen bat egitea, gerora sustorik ez eramateko. Ez dakit zeinen konpetentzia izan daitekeen hori, baina bai ala bai egin beharreko zerbait da.\nZein dira, zure ustez, egoerari bira emateko eman beharreko pausoak?\nFuntsezko gauza bat: familiak entzun behar dira, eta hauetan zein behar dauden identifikatu behar dira. Arazo handienetako bat hori izan da. Krisi honetan ez dira familiak entzun , ez zaie erantzunik eman, eta ez zaie ahotsik eman. Haurren beharrak kontuan eduki beharko ditugu oraingo honetan, aurreko konfinamenduan ez bezala. Konfinamenduan txakurrak atera genitzakeen baina haurrak ez, hori niretzat nahiko esanguratsua izan zen. Umeak kalean egoteko beharra du, erlazionatu behar dute, eta hori bai ala bai ahalbidetu behar da.


Kolaborazioak - Teatro Arriaga Antzokia\nArriagaren lagunak Kolaborazioak\nABAO Txiki Arriagan\nArriaga Antzokiak eta ABAO-OLBE-k lankidetza-hitzarmena zigilatuta dugu, jada, urte batzuk dituena, kultur hezkuntzak aberastasun pertsonal eta kolektibo handia dakarrenaren uste osoa baitugu. Eta, horregatik, hitzarmen honen bitartez, haurrak opera-generora hurbildu nahi ditugu.\nABAO Txiki zikloa 2006an hasi zen Arriagan eta, geroztik, 54 ikuskizun eta 212 funtzio baino gehiago programatu dira eta, denboraldiko, guztira, 20.000 – 22.000 neska-mutil bildu ditu Bizkaiko eskola, ikastola eta ikasketa-zentroetatik etorriak eta, baita, adin guztietako publiko familiarra ere.\nÓpera XXI espainiar estatuko antzerkien, jaialdien eta operako denboraldi egonkorren elkartea da. Honako helburu hauek ditu:\nOpera kultura-eredu irekia eta parte-hartzailea lortzea, XXI. mendeko beharretara eta ikusle eta entzuleetara egokitua.\nJarduera lirikoa eta opera-jarduera gehitzea eta sustatzea, teknologia berriez baliatuz zabaltzea eta publiko berriak sortzea.\nElkartekideen arteko sinergiak sustatzea erabilgarri dauden baliabideen kudeaketa eta probetxua hobetzeko.\nKonpromiso-gune izatea, bai maila artistikoan bai teknikoan.\nElkartekideen artean koprodukzioa sustatzea.\n2005eko otsailak 12an, Mahongo Antzoki Nagusian, antzokirik zaharrena eta opera-emanaldia eskaini zen estatuko lehenengo antzokia berau, egin zen elkarte hau sortzeko lehenengo bilera. Bere historiari 20 antzerki, jaialdi eta denboraldirekin eman zion hasiera. Gaur egun, 32 elkartekide ditu, horien artean, Arriaga Antzokia.\nAntzoki historikoen Europako ibilbidea\nEuropako antzoki historikoek Europako kultura-ondare komunaren zati garrantzitsua osatzen dute. Altxor horiek etorkizuneko belaunaldiei bermatzeko helburuarekin, Europako Antzoki Historikoen Elkarteak bere jarduerari 2003an ekin zion. Elkarte hori irabazi asmorik gabeko erakundea da eta honako helburu hauek ditu:\nAntzoki historikoen kontserbazioa eta zaharberritzea sustatzea eta horretan laguntzea.\nAntzoki europar horien elkartrukea eta etengabeko lankidetza ziurtatzea.\nIkerketa hasi eta bultzatzea.\nPublikoa Europako Kultura-ondare bikain horretara sartzea.\nElkarte horretako kideak 1500 eta 1900 urte bitartean eraikitako antzoki historikoak dira. Arriaga Antzokia elkartekide da 2015az geroztik.


John Rhys-Davies - Wikipedia, entziklopedia askea.\nJohn Rhys-Davies (1944ko maiatzaren 5a, Ammanford, Carmarthenshire) galestar jatorriko aktore ingelesa da.\nAmmanford, 1944ko maiatzaren 5a (77 urte)\nBere bi gurasoak galestarrak ziren: ama Mary Margaretta Phyllis Jones, erizaina, aita berriz Rhys Davies, ingeniari mekanikoa eta koloniar ofiziala. Haurtzaroa Galesko Ammanford hirian eta Tanzania artean iragan zuelarik.\nHasiera batean literatura klasiko ugari irakurtzeak idazle izateko helburura bultzatu zuen, baina azkenik antzeztu eta gidoiak idazteko aukerak aktore izatera eraman zuten.\nRoyal Academy of Dramatic Arts eta Norwich konderrian dagoen East Angliako unibertsitatean ikasi zuen, han William Shakespearen antzerki lanen estiloko aktorea bilakatuz graduatu zelarik, honek epika motako pertsonaiak antzezteko joera erakarri zion. Othello, Hamlet, Macbeth, Henrike IV.a, Hedda Gabler eta Molièren Misantropoa antzeztu izan ditu.\nBere antzezpen ezagunenen artean Shogun telesaileko Rodrigues portugaldar itsasgizona eta Robin of Sherwood telesaileko Rikardo III.a Lehoi Bihotz daude. Indiana Jonesen filmetan protagonistaren adiskidea den Sallah delakoaren papera antzezten ere parte hartu du (Raiders of the Lost Ark eta Indiana Jones and the Last Crusade); bai eta 1985eko King Solomon's Mines, 1986ko Firewalker eta 1987ko James Bonden The Living Daylights filmako Puskin sobietar jenerala ere; Lost World eta Return to the Lost World filmetan Challenger profesorea antzeztu du; Sliders telesailan Maximilian Arturo profesorea antzeztu du; y en la Eraztunen Jaunaren zinema trilogia Gimli pertsonaia antzeztu eta Barbol pertsonaiari ahotsa ipini zion.\n1966an lanbidez itzultzailea den Suzanne A.D. Wilkinson-ekin ezkondu eta bi seme izan zituzten: Ben eta Tom. 1980ko hamarkadaren hasieran banandu egin ziren, halere emazte ohiak Alzheimer gaixotasuna duenetik bien artean harreman estua dute.\n2004tik aurrera Man Uhartea kokatzen den jabego batean Lisa Manning bere bikotekidearekin batera bizi da, Maia izeneko alaba bat dutelarik. Bere bizitza Estatu Batuetako Los Angeles hiria eta Erresuma Batuaren artean banatzen du. John Rhys-Davies auto bildumazalea da.\nWikimedia Commonsen badira fitxategi gehiago, gai hau dutenak: John Rhys-Davies\nMultimedia: John Rhys-Davies\nAzken aldaketa 6 maiatza 2019(e)an, 22:38(e)tan\nOrriaren azken aldaketa: 6 maiatza 2019, 22:38.


Aldundiak eta Udalak beste lotune bat egingo dute Donostiako saihesbidean, ...\n24 URR 18\nAldundiak eta Udalak beste lotune bat egingo dute Donostiako saihesbidean, Marrutxipin\nIntxaurrondo, Egia eta Gros auzoetarako zuzeneko sarbidea hobetzeaz gain, hiriko beste alde batzuetara deskargatuko du orain auzo horietara joaten den zirkulazioa\nGipuzkoako Foru Aldundiak eta Donostiako Udalak beste lotune bat eraikiko dute GI-20 Donostiako saihesbidean, Marrutxipin. Lotune berri horrek, Intxaurrondo, Egia eta Gros auzoetarako zuzeneko sarbidea hobetzeaz gain, hiriko beste alde batzuetara deskargatuko du orain auzo horietara joaten den zirkulazioa. “Lotune berria eraikitzen denean, zirkulazioaren jaitsiera nabarituko dute zenbait tokitan, hala nola Karlos I.aren hiribidean, Loiolako Erriberetan, Urumea pasealekuan, Garberako biribilgunean eta Otxoki pasealekuan. Izan ere, hiriaren ekialdean bizi direnek sarbide berria erabiliko dute saihesbidean sartzeko. Ez ditu konponduko Donostiako zirkulazio arazo guztiak, baina askoz ere zirkulazio arinagoa izango da gaur egun zirkulazio handia duten alderdietan”, azpimarratu du Markel Olano diputatu nagusiak.\nLotune berria Polloeko eta Intxaurrondoko tunelen artean kokatuko da –elkarrengandik 580 metrora–, non Etzieta eta Castelao parkeak dauden, iparraldean eta hegoaldean, hurrenez hurren, oso inguru urbanizatu batean. Foru Aldundiko eta Udaleko zerbitzu teknikoek lotune oso bat diseinatu dute, sarrera nahiz irteerako mugimendu guztiak jasotzen dituena, bai ekialdekoak bai mendebaldekoak, Etzieta eta Castelao parkeei erasan gabe.\nDonostiako alkate Eneko Goiak bere poza agertu du Foru Aldundiak eta Udalak elkarrekin egindako lanagatik, “helburua izan baita konponbiderik onena bilatzea hiriko sarbideak eta hiri barruko zirkulazioa hobetzeko”.\n“Proposatutako konponbideak asebete egiten du Intxaurrondo, Egia eta Groserako zuzeneko sarbidea hobetzeko helburua, eta, aldi berean, deskargatu egiten da Karlos I.aren hiribideko eta ibai ondoko bideko zirkulazioa. Izan ere, ibilbide horiek erabiltzen dira, gaur egun, hiriaren ekialdera joateko, mendebaldetik, Garberako biribilgunetik eta Otxoki pasealekutik”, adierazi du Goiak.\nAlkateak azpimarratu duenez, lotune berri horrek aukera emango du Ategorrietatik eta Ipar Intxaurrondotik sartzeko eta irteteko, eta horrek lagundu egingo du hiritik irteteko beste bide batzuk deskargatzen, esaterako, Frantzia pasealekua-Federico Garcia Lorca, gaur egun erabiltzen dena Grosetik eta Egiatik ateratzeko”, zehaztu du Eneko Goia Donostiako alkateak.\nLotuneak eskatzen du osagai hauek eraikitzea: bi pasabide saihesbideko galtzadaren azpian, Irun-Zarautz noranzkoan; lotzeko bi adarrak; eta biribilgune berri bat Sasiain zeharbidearen eta Mons pasealekuaren arteko elkargunean, hor lotuko baitzaiei hiriko bideei.\nOrain bertan, azken urratsak egiten ari gara lotune berri hori eraikitzeko proiektuaren idazketa lizitaziora ateratzeko. Kalkulatzen dugu zazpi milioi euro inguru kostatuko dela, eta 2020aren hasieran hasiko litzateke eraikitzen”, bukatu du azalpena Bide Azpiegituretako diputatu Aintzane Oiarbidek.


Udalak milioi bat euro jarriko ditu Santa Katalina hobetzeko | Jardín Botánico de Santa Catalina\nIruña Okako Udalak milioi bat euro jaso ditu Europar Batasuneko Next Generation funtsetatik, sektore turistikoa berreskuratzeko. Udalak Santa Katalinako Lorategi Botanikoko ur-, elektrizitate- eta ureztatze-sistemak hobetzeko, euri-urak biltzeko sistema bat jartzeko, auto elektrikoak kargatzeko puntu bat jartzeko eta parkeko hainbat lekutan zaintza-kamerak jartzeko erabiliko du, fauna behatzeko.\nProiektua Euskadiko Iraunkortasun Turistikoaren Lurralde Planaren barruan kokatzen da. Plan horren bidez, Covid-19ak eragindako pandemiaren ondoren, Europar Batasunak susperraldi ekonomikorako emandako lehen Next Generation funtsak iritsiko dira Euskal Autonomia Erkidegora. Lurralde-plan hori Espainiako Gobernuaren Turismo-iraunkortasunaren Estrategiaren zati da, eta 615 milioi euro bideratuko ditu Next Generation berreskuratze-funtsetatik. Euskadik 67 milioi jasoko ditu 2023ra arte. 2021eko lehen deialdi honetan 24 milioira iritsiko dira.\nJasangarritasun Turistikoko Planen programak Espainiako helmuga turistikoei lagundu nahi die, haien eskala eta eskari-mota edozein izanik ere, beren eskaintzan ingurumenaren, gizartearen, ekonomiaren eta lurraldearen iraunkortasuna integratzeko gai diren turismo-berrikuntzako hub edo polo bilakatzeko prozesuan, bai eta ekosistema turistikoaren erronka berrien aurrean erresilientzia-estrategiak garatzeko prozesuan ere, klima-aldaketatik hasi eta gehiegizko eskari turistikora edo osasun- eta segurtasun-krisietara arte. Ildo horretan, Iruña Okako Udalak Santa Katalinako Lorategi Botanikorako proiektu bat diseinatu du, Trespondeko naturguneko instalazioak azken urteotan jasotzen ari diren bisitari kopurura egokitzeko prozesuan aurrera egiteko eta Santa Katalina bezalako gune natural baten iraunkortasuna hobetzeko.\nHorretarako, lehenik eta behin, ur- eta ureztatze-sistema eta Lorategiko instalazio elektrikoa osorik berritzea aurreikusten da, egungoak instalazioen egungo neurriari egokitutako sareekin ordezkatuz eta instalazio guztia Lorategiko beste eremu batzuetara zabaltzeko prest utziz, beharrezkoa izanez gero. Gainera, euri-urak biltzeko sistema bat eraikiko da, parkearen beheko aldean dagoen depositu berri batean biltegiratuko dena, ondoren ur horiek ureztatze-sisteman erabili ahal izateko, botanikoaren kontsumoa nabarmen murriztuz eta haren aztarna ekologikoa hobetuz. Iraunkortasunean aurrera egiteko ildo beretik, aparkaleku nagusian auto elektrikoak kargatzeko puntu bat jartzea ere aurreikusita dago, eta animaliak zaintzeko hainbat kamera jarriko dira Lorategian bizi den fauna erregistratzeko. Azkenik, lorategi osoa wifi seinalez hornitzea aurreikusi da, bisitarien eta langileen sarerako sarbidea errazteko.\nEuropar Batasuneko Next Generation funtsek % 100ean finantzatuko dituzten obrak 2022ko irailean hastea eta 2023ko bigarren hiruhilekoan amaitzea aurreikusten da.


Eraiki gabeko etxebizitza bat erosteko sarrera eman dute, eta urtebete igarota, oraindik ez dira hasi lanean | Aldizkaria | EROSKI CONSUMER\nDuela urtebete, diru bat jarri nuen etxebizitza bat erosteko. Itxuraz, urte hartako abenduan ziren hastekoak. Dokumentu bat ere sinatu nuen, eta han esaten zen diru hori itzuli egingo zigutela etxea eraiki ezean, eta galdu egingo genuela guk atzera eginez gero. Ez da esaten, ordea, noizko emango ziguten etxea, eta oraindik ez dira hasi eraikitzen. Legeak ematen ote du aukerarik kalte-ordainak eskatzeko atzeratzeagatik, edo, bestela, ematen al du modurik jarritako dirua eskuratzeko?\nAurrekontratuak zehazten du guk erosi dugun etxebizitza zein izango den, zenbat balioko duen eta noiz sinatuko dugun kontratu pribatua: lanak hasteko baimena eman eta hurrengo hamabost egunetan. Kode Zibilaren 1.451 artikuluak hauxe esaten du: "Saltzeko edo erosteko hitza emateak, prezioan adostuz gero, eskubidea ematen die kontratugileei elkarri eskatu ahal izateko kontratua bete dezatela". Auzitegiek esaten dute salerosketa kontratu batek dituen betebeharren parekoak ezartzen dituela aurrekontratu horrek, eta, beraz, erosleak eska dezake etxebizitza sal diezaiotela, behin udal baimen urbanistikoa edo lan baimena eskuratu eta hurrengo hamabost egunetan. Egokiena izango duzu udaletxean galdetzea ea baimen hori eman duten edo ez. Emana badago, buro fax bat bidal diezaiokezu sustatzaileari, eta eska diezaiokezu kontratu pribatua sinatu nahi duzula, edo hori bete ezean jarritako diru itzultzea nahi duzula.\nLanak hasteko baimena oraindik eman ez badute, jakin beharra dago zergatik atzeratu diren, eta ea sustatzaileek baduten horrekin zerikusirik. Sustatzailearekin harremanetan jarri beharra dago, esan dezan noiz sinatu ahal izango den kontratua. Hark zer erantzuten duen entzun, zer arrazoi eta aurreikuspen ematen dituen ikusi, eta bezeroak akordio bat negozia dezake, edo luzapen bat, baina beti abokatu baten laguntzarekin. Lanak hasteko baimenik eman ez badute, eta erabakia behi betikoa bada, jarritako dirua itzultzeko eskatu beharra dago, eta egoera zehatza zein den kontuan hartuta, interesak itzultzeko ere eska daiteke, eta jarritakoa halako bi itzul dezatela ere bai. Hori egiteko, buro fax zertifikatu bat bidali behar da, edo, bestela, Udaleko Kontsumo Bulegoaren bitartez egin. Azken aukera kontsumo ebazpeneko bideetara jotzea da, eta auzitara gero.


Estratigrafia | Infogunea\nArroka sedimentarioetako geruzen ikerketa eta interpretazioa egiten duen zientzia da estratigrafia. Hiru printzipio nagusitan oinarritzen da:\nEstratuen gainjartze arruntaren printzipioa: Sedimentu guztiak jalki ziren moduan antolatzen direnez, azpiko geruza zaharrena da eta gainekoa, berriena.\nJarraitasun biologikoaren printzipioa: Geruza batean fosilak topatuz gero, geruza eta fosilak garai berean sortutakoak dira. Era berean, bi geruzatan fosil berdinak aurkituz gero, bi geruza horiek garai berekoak direla ondorioztatzen da.\nAktualismoa: Eragile berdinek ondorio berdinak sortzen dituzte, iraganean bezala, gaur egun ere. Harri-geruza batean, adibidez, olatuek gure egunetan hondartzan egiten dituzten arrastoen antzekoak aurkituz gero, geruza hori itsas azpian sortu zela ondorioztatzen da.\nPrintzipio horietan oinarrituta, harri-geruzetatik ateratako informazioaren bidez, ondoriozta daiteke harria sortu zen ingurua nolakoa zen.\nEuskal Herriko kostaldea leku aproposa da estratigrafia aplikatzeko, zenbait eskualdetan geruza sedimentarioak bertikalki kokatu direlako, orogenia-mugimenduen ondorioz, eta, liburu ireki batean bezala, geruza ugari aztertzeko aukera dagoelako; hori dela bide, ikertzaile ugari etorri ohi da Zumaiako flysch-era.


Basozain batzuek Gerra Zibileko lau pistola aurkitu dituzte Bidasoa ibaian - Malerreka - Erran.eus\nBasozain batzuek Gerra Zibileko lau pistola aurkitu dituzte Bidasoa ibaian\nTtipi-Ttapa 2017-08-08 06:56\nDoneztebeko San Tiburtzioko presa inguruan topatu dituzten lau pistolak. Argazkia: Nafarroako Gobernua.\nGuardia Zibilari eman zizkioten atzo, eta dagozkion probak egingo dituzte\nBidasoa-Leitzako Mugako Basozain batzuek lau pistola aurkitu dituzte Bidasoa ibaian, Doneztebe inguruan. Armak Gerra Zibilekoak direla ditudi, eta Nafarroako Guardia Zibilaren eta Polizia Judizialaren Atzemandako Armetarako Biltegian entregatu dituzte. Horrela, dagozkion probak egingo dituzte haien jatorria eta historia ezagutzeko.\nArmak latorrizko kutxa errektangular batean zeuden, lurrez beteriko zaku baten barruan, San Tiburtzioko presaren inguruan. Basozain batek, eremua aztertzen ari zela, aurkitu zuen, urtero egiten den moduan presa hustuta zegoelako.\nNormalean armada naziak erabiltzen zituen Alemaniako bi pistola dira: 9 mm-ko Luger parabellum bat, zurezko kirten-azalekin eta bi kargagailurekin, eta 9 mm-ko Colt labur bat, bakelitazko kirten-azalekin eta bi kargagailurekin; baita FB Random Vis bat, Polonian egindakoa, 9 mm-ko luzera duena, ezkerraldean bakelitazko kirten-azalak dituena eta eskuinaldea pago-zurez konponduta dagoena; Astra 400, 9 mm parabellum bat, kargagailuekin eta zurezko kirtenekin, Eibarren (Gipuzkoa) egindakoa.\nEremu berean, 2015. urtean, basozain batzuek garai bereko metrailadore-kanoiak aurkitu zituzten ibai-ohean, 20 metro ibaian goiti.


“El Rapero Casero” larunbatean Pinupen – Lizarrako Gaztetxea\n“El Rapero Casero” larunbatean Pinupen\nSergio Salinas Arizek “Txoriburu, el rapero casero” izeneko antzezlana eskainiko du Lizarrako Pinupe Gaztetxean Maiatzaren 9an\nSergio Salinas Arizek “Txoriburu, el rapero casero” izeneko antzezlana eskainiko du Lizarrako Pinupe Gaztetxean Maiatzaren 9an, larunbata, arratsaldeko 20:00etan. ondoren Pintxo-potea egonen da.\nAktore bakarreko lan honek, mimo eta antzerki fisikoan oinarrituta, pertsonaia ezberdinak aurkezten ditu, soinu efektuak, zuzeneko abestiak, ahots akrobaziak, inprobisazioa eta publikoarekiko etengabeko interakzioa.\nTxoriburu 50eko hamarkadako nafar landa guneko gaztea da; abeslari izatearekin amesten du. Pertsonaia xamur hau bere familiarekin bizi da eta egunak ganadu eta baratza artean igarotzen ditu. Orduak bere barne munduan galduta pasatzen ditu. Baina egun batez, behingoz, bere irribarrearen aldeko borrokan erabaki garrantzitsua hartuko du: herria utzi eta Bartzelonara abiatuko da.\nPresentación de libros el sábado en Pinupe


MUTRIKUKO MALEN JAIAK BERTAN BEHERA — Mutrikuko Udala\nMUTRIKUKO MALEN JAIAK BERTAN BEHERA\nMUTRIKUKO MALEN JAIAK BERTAN BEHERA COVID-19ak eragindako osasun-larrialdi egoera aintzat harturik, eta EUDELek ezarritako jarraibideak betez, Mutrikuko Udalak 2020ko Malen Jaiak bertan behera uztea erabaki du. https://www.mutriku.eus/eu/albisteak/mutrikuko-malen-jaiak-bertan-behera https://www.mutriku.eus/eu/albisteak/mutrikuko-malen-jaiak-bertan-behera/@@download/image/Malenak aurkezpena argazkia.001.jpeg\nCOVID-19ak eragindako osasun-larrialdi egoera aintzat harturik, eta EUDELek ezarritako jarraibideak betez, Mutrikuko Udalak 2020ko Malen Jaiak bertan behera uztea erabaki du.\nUrtero, uztailaren 21etik 25era Malen Jaiak ospatu ohi dira Mutrikun. Aldiz, Mutrikuko Udalak aurtengo jaiak bertan behera uztea erabaki du, eragile ezberdinekin bildu ondoren. Euskadiko Udalen Elkarteak (EUDEL) maiatzaren 15ean argitaratutako udako jarduera eta ekitaldietarako oinarrizko gomendioak aztertu ondoren, gomendio hauek herriko jaietan betetzea ez direla bideragarri ikusi du Udalak. EUDELek leku itxi nahiz irekietan 250 pertsona eserita gainditzen ez dituzten ekitaldiak gomendatzen ditu. Horretaz gain, pertsonen arteko segurtasun tartea 2 metrokoa izatea eta eremu publikoaren gehienezko okupazioa 1000 metro karratuak ez gainditzea. Gomendio hauek bete eta segurtasuna bermatzea ezinezkotzat ikusten du Mutrikuko Udalak ohiko jai formatuan, ondorengo arrazoi hauengatik:\nEkitaldien edukiera bermatu arren, hori ospatzen ari den eremutik kanpo geratzen diren lekuetan eman ahal diren pertsona pilaketak ezin izango dira ekidin.\nEkitaldien edukierak mugatuz gero, ekitaldi horiek eta jaiak orokorrean herritar gutxi batzuentzat izango dira eta ez mutrikuar guztientzat.\nJai egutegi bat plazaratuz gero, nahiz eta hau ekitaldi mugatuekin izan, herritar guztiak jai giroan aterako dira kaleetara eta ondorioz segurtasuna ezin izango da bermatu.\nEuskal Herriko herri ezberdinek euren jaiak bertan behera uztea erabaki dute. Mutrikuko Udalak pandemiari aurre egiteko modua zentzuz jokatzea eta hori modu kolektiboan izan behar duela pentsatzen du.\nJaiak aurrera eramateko aukera ezberdinak aztertu ondoren, Mutrikuko Udalak aurtengoan Malen Jaiak antolatzea oso arriskutsua izan daitekeela irizten dio. Hala ere, jai hauek mutrikuarrentzat duten garrantziaz jakitun da eta zerbait sinbolikoa egiteko lanean dihardu. Baina ekimen edo ekitaldi horiek ez dute jaia egitera bultzatzeko helburua izango, egun bereziak direla gogorarazteko besterik ez dira izango.\nMalen Jaien inguruko erabakia behin betikoa bada ere, ondorengo asteetan pandemiak izan dezakeen bilakaera garrantzitsua izango da udaran zehar, eta urte amaiera arte kultur ekitaldi txikiak antolatzea posible izango den ala ez erabakitzeko.


Aurrekoa Martxoak 12 Larunbata Hurrengoa\nMartxoak 12 • 17:00 • Okendo K.E. (Gros-Ulia) Haurrak\nZelakoa litzateke mundu bat benetako berdintasunarekin? Desoreka eta injustiziaz betetako mundu ilunean argia piztuko bagenu? Guztion energia erabiliz denontzat aukera berdinak bermatzen dituen mundu bat asmatuko bagenu? Eta, bapatean, zientzialari batek asmatuko balu ezjakintasun guztiekin bukatzeko makina miraritsua? Horrek berdintasuna ahalbideratuko luke? Eta asmatzailea emakumea balitz? Ustezko zientzia kongresu zoro eta dibertigarri honetan bi Antzezleek dena buruz gora jarriko dute eta emakume zientzialarien historian zehar nabigatuko dugu. Marie Curie ardatz eta gidari izanik, emakumeak zientzian izandako benetako pisuaz jabetuko gara eta hainbat esperimentu egingo ditugu ere. Eta bidaia honen ondoren, guztion barnean ideia berriak piztuz, makina horrek barnean gordetzen duen sekretuaz jabetuko gara beharbada...\nOharra: Gonbidapenak martxoaren 7-12 bitartean Kultur Etxean banatuko dira.\nMartxoak 12 • 17:00 • San Telmo Museoa (Parte Zaharra) Erakusketak\nItsasoaren kolorea aldakorra da, ñabardurez betea; argi, dizdiratsu, goibel, gaizto\nHoriek guztiak landuko ditugu sormen tailer honetan.\n5 - 8 urte Lekua: erakusketa iraunkorra + Hezkuntza tailerra Sarrerak: eskuragai urtarrilaren 1etik aurrera\nMartxoak 12 • 17:30 • Kubo Kutxa Aretoa (Gros-Ulia) Donostia Erakusketak\nBertso-afaria: Txaber Altube + Aitor Bizkarra + Lurdes Ondaro\nMartxoak 12 • 21:00 • Arrano elkartea (Parte Zaharra) Donostia Bertsoa\nBertsolariak: Txaber Altube, Aitor Bizkarra, Lurdes Ondaro\nAntolatzaileak: Gazte Koordinadora Sozialista\nMartxoak 12 • 21:00 • Kutxa Kultur Kluba (Egia) Donostia Musika\nTalde balioaniztun eta esperimental honek mota guztietako musika-estiloekin egiten du proba, euskara, gaztelania eta ingelesera egokituz. Hilean 17.000 entzule baino gehiago dituzte Spotifyn eta abesti aipagarriak dituzte, besteak beste, “Zugaz”; musikaren arloan aurrera egiten saiatzeko unea dela uste dute orain.\nTalde gazte eta gogotsu honek 3 urte baino gehiago daramatza sare sozialetan abestiak eta ekitaldiak argitaratzen; hala ere, inoiz baino gehiago, beren musika-proiektuarekin serioski lan egiteko unea dela uste dute orain, eta hori nabaritzen da beraien abestien eboluzioan eta kalitatean.\nTxiltxoko Kutxa Kultur Musika 2022rako hautatutako banda, musikaren arloko egoitza artistikoen programarako, Kutxa Fundazioak sustatua. Gure lurraldeko talde edo bakarlari berrien hazkunde eta garapen profesionala bultzatzeko sortu zen, eta 2011. urtetik ari da garatzen.\nLuze edo motz, Mirari Martiarena eta Idoia Torregarai\nMartxoak 12 • 18:30 • Larrotxene K.E. (Intxaurrondo) Antzerkia eta Dantza\nBakean Dagoena Bakean Utzi emankizunaren haritik jarraituz, ikuskizun honetan generoa hartuko dute umoregai, gure gizartea zertan luze eta zertan geratzen den motz galdetzeko.\nHorretarako hilekoa, menopausia, ligatzeko teknikak eta sexua izango dituzte hizpide, besteak beste.\nKritika eginez, deseraikiz eta barre eginez bazterrak zirikatzen jarraitzeko bueltatu dira!\nMartxoak 12 • 11:00 • Liburutegi Nagusia - Haur Saila (Parte Zaharra) Euskaraz\nMartxoak 12 (Haur Liburutegia, Fermin Calbetón kalea). Apirilak 2 (Haur Liburutegia, Fermin Calbetón kalea).\nDohainik. Izena eman behar da. Telefonoa: 943 481999. Emaila: haurliburutegia@donostia.eus\nMartxoak 12 • 8:30 • Renfeko geltokitik (Gros-Ulia) Donostia Euskara +\nMartxoaren 12an Artikutzara irteera antolatu du Bagera Elkarteak, eta Ugaldeko presaren ibilbidea egingo da gidari baten eskutik. Oso irteera erreza, ia maldarik gabekoa. Honetan Artikutza presa zaharrena bisitatuko da. Bidean zehar ibaiak, pagadiak eta hariztiak zeharkatuko dira. Oso ibilbide aproposa Artikutzaren historia ulertzeko.\nIrteera ordua goizeko 08:30ean jarri da Renfeko geltoki aurrean kotxez joateko eta 14:00etarako amaituko da ibilbidea. Ondoren norberak eramandako mokadutxoa bazkaldu eta Donostiara itzultzeko asmoa dago. Irteeraren balioa izena ematen duen jende kopuruaren arabera izango da baina 5-10 euro artean izango da (bisita gidatua + garraioa). Martxoaren 10a baino lehen eman behar da izena. Kotxerik eramateko aukera bazenu eskertuko genuke jakinaraztea.


Afrika, Basque Culinary World Prize 2022ko sutegietara - Ekonomiaren KZ\nFatmata Binta, gaur egun sukaldaritza fulani, nomada eta modernoaren erreferente den sukaldari afrikar gaztea, Basque Culinary World Prize 2022ren irabazle izendatu dute, “Afrikako tribu nomada handienaren sukaldaritza-kulturan dagoen potentzialaren” inguruan egiten duen dibulgazio- eta garapen-lanagatik.\nSierra Leonan jaioa, Binta sukaldariak, ‘Dine on a mat’ ekimenarekin, “Ohiturak, zaporeak eta harremanak izateko moduak” partekatzen ahalegintzen da, fulanien berezko janariarekin, “Mahaia elkarrizketarako eta ulermenerako, hezkuntzarako eta, era berean, praktika jasangarrietarako iturri baliotsu bihurtzeko” aukera ematen dion formatuan.\nGainera, fundazio bat bultzatzen hasi zen, Fonio bezalako osagaiak landa-komunitateentzako diru-iturri bihurtzeko, non batez ere emakumeekin lan egiten duen.\nEkimen horren afarietako asko Europar Batasuneko proiektuetarako dirua biltzeko iturri dira. Ekimen horri esker, Bintaren arabera, Ghanako 12 komunitate eta lau eskualdetako 300 familiak baino gehiagok jasotzen dituzte onurak.\nGainera, Fulani Kitchen Foundationetik, Bintak Fulani eskualde guztietako emakumeak eta neskatoak “heztea, gaitzea eta ahalduntzea” du helburu, emakumeentzako “santutegi” gisa jardungo duen zentro bat eraikitzetik hasita, gizarte-, hezkuntza- eta komunitate-premiei erantzuteko, eta hainbat motatako produktuak prozesatzeko eta ontziratzeko babesleku seguru bat eraikitzetik hasita.\nFundazioa lau hektareatan hasi da lanean, 500 hektareatara iristea espero baitu, eta, horrela, gutxienez 200 tona Fonio -glutenik gabeko zereala- Afrikako hainbat herrialdetara eta atzerrira esportatzea lortu du, beti emakumeak integratuz eta aprobetxamendurik gabeko eremuen produktibitatea handitzearen alde eginez, landa-komunitate horientzako autonomia ekonomikoaren, elikadura-segurtasunaren eta enplegagarritasunaren testuinguruak ziurtatuz.\nBasque Culinary World Prizeko epaimahaiak, zazpigarren edizioan, beste bi sukaldariren lana ere saritu du, Douglas McMaster (Erresuma Batua) eta Edson Leite (Brasil) sukaldariei aipamen bereziak emanez.\nAstearte honetan Gironan ezagutzera eman den saria jaso ondoren, BCWPri “oso harro” eta “eskertuta” dagoela aitortu du Bintak, eta “Fulani komunitatea artzainak baino zerbait gehiago” dela gaineratu du. Dagoeneko ezin dugu emakumeen potentzial guztia ukatu. Munduak bere talentua eta jakinduria aprobetxatu behar ditu, elikadura-segurtasunari, susperraldi ekonomikoari edo bakeari buruz, emakumeen parte-hartzea inoiz baino beharrezkoagoa da “.\n“Basque Culinary World Prize-ri eskerrak eman nahi dizkiot errekonozimendu handi honengatik. Ohore bat da, ez niretzat bakarrik, baizik eta beren potentzial handiena lortzeko ahaldunduko eta inspiratuko diren emakume guztientzat. Horrek erronkak argituko ditu, baina garrantzitsuena emakumeentzako konponbideak ekarriko dituela da. Eskerrik asko BCWPri komunitate hobe eta mundu hobe baterako aldaketak ekarriko dituen konponbide bat lortzen laguntzeagatik “, adierazi du.\n2016an Eusko Jaurlaritzak eta Basque Culinary Centerrek sortutako BCWPk sukaldariak bereizten ditu: “Haien ezagutza, talentua, sormena eta indarra baliatzen dituzte gure gizarteak eskatzen dituen aldaketekin bat egiteko”. Irabazleak aukeratutako proiektu bati 100.000 euroko diru-saria ematen zaio.\nEpamahaiak egindako hautaketa\nFatmata Binta aukeratu dute irabazle, Basque Culinary Center-eko Nazioarteko Batzordeko ordezkariek osatutako epaimahaia. Joan Roca sukaldaria (Espainia) buru dela, beste sukaldari ezagun batzuk ere sartu ditu: Gaston Acurio (Peru), Michel Bras (Frantzia), Manu Buffara (Brasil), Mauro Colagreco (Argentina/Frantzia), Dominique Crenn (Frantzia/AEB), Trine Hahnemann (Danimarka), Enrique Olvera (Mexiko), Pia Leon (Peru), Narda Lepes (Argentina).\nHauteskundeen ostean, Joan Rocak azpimarratu du Fatmata Binta sukaldariaren aurtengo sariak “Afrikan jartzen duela fokua”, eta posible dela “sukaldaritzaren, ekonomia zirkularraren, sukaldaritzako ezagutzaren eta aprobetxamendua funtsezkoa den komunitate baten tradizioen kontserbazioaren bidez haztea”. “Horrekin, jasangarritasunak araua izan behar duela eta ez salbuespenezko zerbait, zentzutik abiatuta, komunitate horien oinarri matriarkala den emakumeen ahalduntzea indartuz”, adierazi du.\nBittor Oroz Eusko Jaurlaritzako Nekazaritzako, Arrantzako eta Elikagai Politikako sailburuordeak nabarmendu duenez, “Euskadik nazioartean erreferente izaten jarraitzea nahi dugun egoeretako bat gastronomiaren arlokoa da, ziur baikaude sektore horrek izan dezakeen garrantziaz”.\n“Basque Culinary World Prize bakarra eta globala Eusko Jaurlaritzaren Euskadi Basque Country Estrategiaren barruan kokatzen da, inklusiboa eta asmo handikoa, badakigulako elkarlanetik soilik irabazi ahal izango dugula gure espazio propioa munduan”, ziurtatu du.\nBestalde, Joxe Mari Aizega Basque Culinary Centerreko zuzendari nagusia pozik agertu da, pandemiak eragindako bi urte “konplexuren” ondoren, epaimahaia aurrez aurre bildu ahal izan delako. Gainera, “Zazpi urteren ondoren, hazten eta indartzen jarraitzen duen BCWP komunitateari testigantzak gehitzen” jarraitzen dutela txalotu du.\nDouglas McMasterrek, Londresko Silo jatetxearen jabeak, bere sormena erabiltzen du ‘zero waste’ a sustatzeko, eta berrikuntza aplikatzen die ez bakarrik menuei, baita “industrializazioaren alderdiak konpontzeari ere, hala nola kutsadura, gainprozesamendua, alferrik galtze masiboa”.\nZero Waste Cooking School ekimenaren bidez zabaldu nahi da diskurtso hori. Ekimen hori konfinamenduan sortu zen, filosofia hori sustatzeko eta Youtubeko eta Instagrameko tutorialen bidez gizartea modu hurbilean eta sortzailean alferrik galtzearen arazoaz kontzientziatzeko.\nBestalde, Edson Leitek, 2012an Gastronomiako Eskola Periferikoaren sortzailea eta jatorriz São Paulokoa (Brasil), sukaldaritzan trebatzeko eta laguntza psikologikoa emateko programak diseinatzen ditu, gazteei lan-aukeren bila laguntzeko.\nLeite, bere taldearekin batera, periferiako hainbat komunitatetan aritzen da lanean, elikadura alferrik galtzeari buruz kontzientziatzen ahaleginduz, eta gastronomia erabiltzen dute gizartea eraldatzeko ardatz gisa, gizarte-, hezkuntza-, teknologia- eta psikologia-esparruan jardunez eta, horretarako, prestakuntza-formatu malgua diseinatuz.\nBere eskolari esker, 2.000 pertsona baino gehiagok jaso dute onura, 440 pertsona graduatu dira 2021ean, eta 118 ikaslek lortu dute lan munduan sartzea.\n← Gipuzkoak 1,8 milioi bideratu ditu ekintzaileentzako laguntzetara\nArabak 95,3 milioi euroko iruzur fiskala berreskuratu du 2021ean →\nEuskal metalaren industriaren arnasgunea


Hego Uribeko berbalagunak: 2010-05\nPosted by praktikatu AEK at 4:51 PM No comments:\nBerbalagunok ere badugu gure eguna ; Berbalagun eguna edo Mintza eguna. Ondo pasatzeko, euskaraz gozatzeko eta jendea ezagutzeko aukera paregabea dugu egun honetan.\nAurtengoa Arrasaten izango da,ekainaren 6an, eta jende asko espero dugu, zorionez, gero eta berbalagun gehiago baitago. Galdakaotik ere, urtero bezalaxe bertara joango gara. Bertara joateko autobusa antolatzen saiatzen ari gara, beraz ez galdu aukera hauxe; lortuz gero honen prezioa 20€koa izango litzateke.\nEgitaraua hemen duzue:\n11:00etan Ongi etorri berbalagun guztioi eta hamaiketakoa denontzat plazan.\n12:00etan Ibilaldi gidatua Arrasatetik\n13:30etan Kalejira ( berbalagun guztiok dantzan herria zeharkatuko duen kalejiran)\n14:30etan Bazkaria herriko plaza nagusian (20 eurotan)\n15:30etan Sari banaketa berezia\n16:00etan Erromeria KATAIA taldearekin\nBazkari txartelak eta autobusa ordaintzeko azken eguna maiatzaren 26a. Izena ematearekin batera (idatzi telefonoa),ordaindu beharko da.\nGogoratu! bazkaria + autobusa: 30 euro\nPosted by praktikatu AEK at 4:45 PM No comments:\nBermeon ospatuko da maiatzaren 30ean IBILALDIA 2010, MARIGORAN KIKUNBERA lelopean.\nBermeoko 2010eko IBILALDIAk hedatuko dauan mezuaren oinarria da “Marigoran Kikunbera”. Gorantza datorren marean guk kikunbera egiten dogu.\nItsasoari lotutako herria izanda gorantz datorren itsasoko marea aukeratu dogu modu metaforiko batean ikastolen inguruko mugimendua definitzeko. Ikastolen marea, euskeraren marea…mundua bera dator gorantz, beran barrikuntza eta aldaketa guztiekaz. Eta horren aurrean, bigarren berbeagaz, guk, kikunbera egiten dogu; buruz murgiltzen gara marea horretan. Honek, konfiantza erakusten dau, ez dogu eta egingo kikunbera konfiantza bako uretan. Bestetik, inplikazioa iradokitzen dau, datozen “ur barrietan” bustitzeko jokaera, urrunetik begira egon beharrean parte hartuz.\nBestalde, marea gorantz dator, ez dau ondiño goia jo. Honela, zabalik izten dogu bakotxaren aportazioa marea horretarako gehikuntza izan daiten.\n“Kikunbera” berba bera da beste klabeetako bat, geure keinu berezia. Batetik, Bermeo bertoko adierazpide bat dalako, eta horrek, indarra eta zehaztasuna emoten deutso leloari.\nBermeoko IBILALDIA 2010eko logoa Kiku izeneko bost puntadun izarra da, itsasoko izarra. Bere bost besoak Ibilaldia osotasunean zabalduko daben bost bideak dira:\nITSASOA: atal honek natura hartuko dau baitan, berarekiko errespetua eta ezagutza, ingurumenak Bermeon daukan presentzia adierazkorrena aurkeztuz, hau da, itsasoa.\nIKASTOLA: ikastolaren izatea eta giroa islatuko dauz atal honek, bere baloreak eta proiektua, bertako ikasleak eta irakasleak, gurasoak eta langileak oro har, talde haundi eta berezi bezala aurkeztuz.\nKULTURA: atal honek kultur adierazpide guztiak bereganatuko dauz. Iraganetik edan eta geroa sortzen dauan herri bat. Bizirik mantentzen dan herri anitz bat.\nIZARTU: guztion parte hartze aktiboa bultzatuz, herri eta eskualde mugimendua bizteko atala. Ideiak izar bizi bihurtuz, lo egozan indar eta antolakuntzak izartuz.\nEUSKEREA: euskerea da gure argia, gure itsas argia kasu honetan. Euskereak egiten gaitu euskaldun, ezbardin eta bakar munduan. Erabili eta bizi egingo dogu.\nInformazio gehiago nahi izanez gero egin klik hementxe\nPosted by praktikatu AEK at 4:33 PM No comments:\nGORPUTZEKO ENERGIAK OREKATZEKO SAIOA\nPasa den ostiralean, maiatzak 21, gure gorputzeko energiak orekatzeko aukera izan genuen.\nBertan ikusi ahal izan genuenez, gure gorputzeko min asko gure gorputzak berak sortzen omen ditu. Eta gure gorputza erabilita sendatzen ikas dezakegu modu erraz baten.\nKontua da, gu geu energia garela; arnasten duguna, energia dela... dena dela energia. Baina energia hori orekatzen ikasi behar dugu, batez ere arnasaren bidez. Eta horretarako hainbat ariketaxo erraz egin genituen. Hementxe dekozue horietako bat.\nErlajazioa egiteko aukera ere izan genuen. Meditazioak oso zaila ematen du, baina arnasa ondo erabilita, ematen duena baino errazagoa dela ikusiko dugu.\nPosted by praktikatu AEK at 4:14 PM 1 comment:\nMaiatzaren 22an, larunbata, bertso bazkari ederra ospatuko da Galdakaon. Bertan Amets Arzallus eta Arkaitz Estiballes izango ditugu bertsotan eta Asier Martin gaijartzaile lanetan.\nGiro polita, eta, noski, euskalduna antzaman ahal izango da herriko kaleetan zehar.\nZer diozu? Oraindik ez duzula sarrera erosi? Zeri itxoiten zabiltza ba? Leku barik geratuko zara!\nSarrerak 15 euroan daude salgai Galdakaoko Barandiaran Aek Euskaltegian,Galdakaoko Udal Euskaltegian, Zurrut Tabernan, Guzur Aretxa Tabernan eta Ganguren Tabernan.\nBertso bazkari hauxe Erduzie Euskara Elkartearen 3.urteurrena ospatzeko egingo da; beraz, anima zaitez eta ERDU GUGEZ!!!!\nPosted by praktikatu AEK at 10:54 AM No comments:\nMaiatzaren 21,22 eta 23ko asteburu honetan, KORRIKA OUTLET zoragarria izango da Basauriko Bolintxu Euskaltegian.\nOstiralean zabalduko ditu ateak Korrika 16 materiala salneurri barregarrietan izango dituelarik. Hauek dituzu bertara hurbiltzeko ordutegiak:\nOstiralean 16:30etik 21:00etara\nLarunbatean 10:00etatik 21:00etara\nIgandean 10:00etatik 14:30era\nEz galdu aukera paregabe hau eta hurbil bertara!!! Ziur mauka zoragarriak topatuko dituzula!!!\nPosted by praktikatu AEK at 10:45 AM No comments:\nIaz bezalaxe, aurtengoan ere, ERDUZIE Euskara Elkarteak TELP ikastaroa antolatu du hurrengo 3 asteburuetan gauzatuko dena.\nTELP tailerrak bakoitzak bere buruari honako galderak egiea planteatzen dio:\nZenbat biderrez hasi zara euskaraz eta erdaraz bukatu duzu?\nHorrelako zenbatetan sentitu zara deseroso?\nHorrela jokatzen duten euskaldunak tailer honetan parte hartzera gonbidatzen dituzte. Tailerrak maiatzaren 15ean , larunbata, hasiko da martxan; eta hiru larunbat iraungo du. Beraz maiatzaren 15, 22 eta 29an gauzatu da, goizeko 10:00etatik 13:00etara Galdakaoko Torrezabal Kultur Etxean.\nBenetan tailer interesgarria eta DEBALDEkoa da; beraz, anima zaitezte eta eman izena.\nIzena emateko edota informazio gehiago jasotzeko jarri beraiekin harremanetan helbide honetan\nPosted by praktikatu AEK at 5:17 PM No comments:\nBASAURIKO HITZ GURUTZATUEN I. TXAPELKETA\nPosted by praktikatu AEK at 5:49 PM No comments:\nAZTERKETQAK DIRELA ETA...!!! MASAJE METAMORFIKOA!!!\nDatorren larunbatean, maiatzaren 15ean, HABE azterketak daudela eta jendea oso urduri dabil. Beraz, hauek lagundu nahian, ostiralean, maitzaren 14an, goizeko 9:30ean elkartuko gara berriro ere masaje metamorfikoa praktikatzeko.\nAurrekoan ederto ibili ginen eta guztiz erlaxatuta atera ginen bertan elkartu ginenok. Ea oraingoan ikasle urduri hauek baretzeko kapaxak garen!!\nAnima zaitezte!!! Benetan! Masaje mota honek daukan indarra nabarituko duzue eta!!\nIzena emateko deitu 94 456 41 19 telefonora edo idatzi hona.\nPosted by praktikatu AEK at 4:27 PM No comments:\nHurrengo igandean, maiatzaren 9an, Herri Urrats ospatuko da Senperen. Herri Urrats zer den ez dakizuenontzat hona hemen azalpentxoa:\n1. HERRI URRATS, EUSKARA ETA IKASTOLEN ALDEKO FESTA\nHerri Urrats, euskararen alde antolatutako festa da. Senpereko aintziraren inguruan egindako elkarretaratze bat, urtetik urtera harrera hobea izaten duena, eta ikastolen lagun eta euskararen babesleen hitzordu ezin hutsegina bilakatu dena.\nPraktikan, Herri Urrats ibilaldi bat da, Senpereko aintziraren inguruan antolatua. Zirkuitoaren itzulia egitea (4 km) ez da nahitaezkoa. Zirkuitoaren inguruan, ostatuak jateko eta edateko, animazioak (antzerkia, dantzak, musika, txontxongiloak, jokoak, indar jokoak, erakusketak, liburu eta disko salmenta...) eta lasai egoteko tokiak aurkitzen dira.\nUrtetik urtera kultur mailako elkarretaratze handienetako bat bilakatu da festa hau, Euskal Herrian, baita Akitania mailan ere. Milaka jende etortzen da zazpi probintzietatik, baita hurrunagotik ere, Senpereko aintziraren inguru xoragarrian egun alaitsu hortaz gozatzeko, eta euskararekiko atxikimendua erakusteko.\nFesta hori Euskararen inguruko elkartasunaren adierazgarri da. Euskaldunak, euskaldun ez direnak, Europako eta Munduko bizilagunak... elkarretaratzen dira, festa tarteko eta giro onean, goraki esateko :\n"HIZKUNTZA GUZIEK MUNDUAREN HONDARREA ABERASTEN DUTE"\n"DOALA EUSKARA LAU HAIZETARA"\nIbilbidea eta egun honetako egitaraua:\n13:30 Herri Urrats kantuz\n15:00 La mal coiffée\n14:30 Ander Lipus\n15:00 Capoeira liberdade\n16:30 Tipul eta putil\n11:00 Pil Pil\n12:00 Mikel hats\n13:30 Xabier San Sebastian\n16:00 Jean Mixel Bedaxagar-Mixel Aroce\n16:30 Abolicao Capoeira\n17:00 Salsa berde\n11:30 Sorotan Babies\n15:30 Zea Mays\n17:30 Zezenaren taldea\n11:00 Oinak arin\n12:00 bertsolari gazteak\n14:00 Goloka park\n15:00 Kiki Koko Moko\nPosted by praktikatu AEK at 4:47 PM No comments:\nPosted by praktikatu AEK at 4:46 PM No comments:\nPosted by praktikatu AEK at 4:42 PM No comments:


Chillidaren sustraiak - Diario de Noticias de Navarra\n'Leges naturae' izeneko erakusketa aurkeztu du Chillida Lekuk eta ekainera arte egongo da ikusgai\nsara ibargurenen erreportajea 01.02.2021 | 00:41\nEduardo Chillida eta bere emaztea, Pilar, basoan ateratako argazki batean.\nChillidak gordetako mineralak eta fosilak erakustegi batean.\nChillidaren bildumako eskuizkribu bat.\nZabalaga baserriko bosgarren aretoak altxor berri bat gordeko du ekainera bitartean, izan ere, bertan ipini baitute Eduardo Chillidaren lehendabiziko lanekin osatutako Leges naturae erakusketa berria. Eskultoreak egindako obraren interpretazio berri bat eskain-tzen du, oso ezagunak ez diren eta gutxitan erakutsi diren artelan ba-tzuk publikoaren eskueran jarriz. 21 marrazki eta bi eskultura biltzen dituen erakusketa honek, naturak eta haren legeek Chillidaren lanean izan zuten garrantzia erakusten dute, haren artegintzaren sustrai eta inspirazio-iturri izan baitziren.\nErakusketa hiru sailetan banatuta dago, landare eta animalien marrazkiak, natura abstraktuaren trazuak eta, horiekin batera, artxiboko materiala –argazkiak, eskuizkribuak eta eskultoreak bere estudioan gordetzen zituen fosilak eta mineralak–, artistari naturak pizten zion harriduraren lekuko.\n"Erakusketa hunkigarria da, erakusgai dagoen guztia zuzenean bizi izan baitugu Chillidaren eta Pilarren seme-alaba guztiok. Natura oso garrantzi-tsua izan zen aitarentzat eta horregatik erabaki dugu oraingoan horren inguruko obrak erakustea", azaldu zuen atzoko aurkezpenean Ignacio Chillida komisarioak.\natalak Lehenengo sailari dagokionez, animalien marrazkiak ikus daitezke, Chillidaren ekoizpen artistikoan oso ezohikoak direnak. 1948 eta 1949 artean egindakoak dira eta hamar baino ez daude katalogatuta. Parisen bizi zenean egin zituen eta zoologikora joaten omen zen obra horiek sortzeko inspirazio bila.\nEstetikari erreparatuz, lan horiek ikusita kobazuloetako hormetan egindako historiaurreko marrazkiak etor-tzen zaizkigu gogora. "Chillidak esaten zuen bera ez zela eskultore abstraktu bat. Naturan ikusitako morfologiak eta forma desberdinak har-tzen zituen bere marrazkiak egiteko, eta horregatik dira bere obrak hain organikoak", azaldu zuen Nausica Sánchezek, Chillida Lekuko Hezkun-tza eta Ikerkuntza arduradunak.\nOso deigarria da bertan ezarrita dagoen gurutze moduan landutako harrizko eskultura –Gurutz izenekoa–, naturaren eta Jainko sortzaile baten arteko lotura irudikatzen duena. Familiak oporrak pasatzen zituen Burgokoso Demanda mendilerroko Los Vadoseko errotatik berreskuratu zuen eskultoreak pieza, Castrovideko presa egiteko errota eraitsi zutenean, lehenago ere berak txertatu baitzuen errotaren pareta batean.\nLehenengo sail honetako erakustegian Chillidaren bildumako hainbat liburu ere badaude, besteak beste, John Ruskinen La naturaleza y el hombre, eta Ortega i Gasseten Goethe desde dentro. "Goethe bere maisu-tzat zuen Chillidak", nabarmendu zuen Sánchezek.\nBigarren atalari erreparatuz, 1946 eta 1951 artean egindako landareen eta landare-elementuen marrazkietan, artistari naturaren konplexutasunak eta hark erakusten dituen formek sortzen zioten jakin-mina ageri da. Artistak arreta handiz aztertzen zuen natura, eta horri esker lortzen zuen landareak diren bezalakoak marraztea, irudi batzuei begiratuta argi antzematen baita zein espezie diren: Papaver rhoeas (mitxoleta), Viscum album (mihura) edo Hedera helix (huntza).\nAtal horretan bertan jarri dituzte ikusgai Chillidak Los Vadoseko errotan egin zituen lau olio-pintura eta garai hartako errota ondoko argazkiak.\nBosgarren areto horren beste aldean, hirugarren erakustegian, Chillidaren bilduma pertsonaleko mineralak eta fosilak ikus daitezke; baita eraikin azteken itxura duen La casa del poeta izeneko eskultura ere. "Eskultura honek badu espiralarekin zerikusia, mugimendua irudikatzen du. Hiru piezek osatzen dute eta forma hori ere naturatik dator", azaldu zuen Sánchezek.\nerlazionatutako jarduerak Erakusketarekin batera, artea eta natura uztartzen dituzten jarduerak ere antolatu dituzte. Alde batetik, astelehenero, Leges naturae erakusketara bisita gidatua eskainiko du museoko bitartekari-taldeko pertsona batek, erakusketako artelan nagusiak modu lasai eta atseginean ikusteko. Bestalde, Chillida Lekun murgiltze-esperientzia bat proposatu dute, baso bainuetan espezializatutako Itziar Insausti gidaren eskutik. Esperien-tzia berritzaile horrek, Chillidaren eskultura-basoan barrena ibiliz, artearen eta naturaren bidez norberaren ongizatea hobetzen laguntzen duela azpimarratu zuten.\nJarduerekin jarraituz, artea, filosofia eta biologia uztartzen dituen mahai-inguru bat ere antolatu dute, Leges naturae erakusketarako hautatu diren lanetatik eta Chillidak zien-tziarekin eta, bereziki, biologiarekin dituen elkarrizketatik abiatuta. Jarduera hori Aranzadirekin lankide-tzan egingo da. Eta amaitzeko, Itziar Unzurrunzaga artistak Landareen aztarna tailerra eskainiko du helduentzat, gyotaku estanpazio japoniarrean oinarrituta.\nFamilientzako jarduera batzuk ere gehituko zaizkie, eta interesa duten ikastetxe, irakasle, elkarte eta erakundeentzat bisita gidatuak ere eskainiko dituzte. Momentuz, astelehenetako bisitak bakarrik daude finkatuta, eta konfinamendu perimetrala dela eta, hernaniarrek bakarrik izango dute joateko aukera. Gainerako jarduerak egiteko datarik ez dute oraindik finkatu, baina seguruenik udaberrian egingo omen dituzte.\nDonostia-San Sebastián peatonaliza sus vías para favorecer la distancia social.


Kike Amonarriz, originaire de Tolosa dans le Gipuzkoa, il est une figure du paysage médiatique basque. Il est connu comme humoriste, scénariste et présentateur de programmes TV du groupe audiovisuel basque EITB.\nEstia Tech eta Estia Entreprendre - Juhane Dascon\nEnpresarien munduan, jakin behar da badirela laguntzak sortzeko zure enpresa, eta ez diru laguntzak bakarrik, pundu horiek deskubritzen ditugu Juhane Dascon-ekin, Estia Tech-eko langilea.\nAhizpa denda Saran. Maiana Mendiburu-rekin.\nAhizpa Denda, kokatua da Sara eta Zugarramurdiren artean, Urtxola Jatetxearen azpian, erraka baten bazterrean, oihanean. Leku magikoa denda polit batentzat. Maian Mendiburuk errezibitu gaitu.\nBaso Berri enpresa, Gilles Barnebougle-ekin\nBaso bat berrerabilgarria gure festak garbiago bihurtzen ditu. Ibilera ez-herritarra da, eta oso erraza. Beira birziklagarria euro bat da. Ekarri edo bildu egiten dute. Desmartxa honen bidez sortu zen Baso Berri 2005 urtean.\nSuhari enpresa deskubritzen dugu Tiphaine Zunda-rekin.\nSenperen sortua 1993-an, enpresa berezitua da sukaldaritza kolektiboan. Zerbitzatzen ditu ikastegiak, lantegiak, senda-etxeak, EPHAD-ak, norberako etxeak. Noizean behin « traiteur » janariak egiten ditugu, norberaren gertakarietan edo profesionaletan.


Alan Moore Bidankoze karrikan | Kultura | Berria\nAlan Moore gidoigileak eta Dave Gibbons marrazkilariak sortutako Watchmen komikiko hainbat pertsonaia. BERRIA Tamaina handiagoan ikusi\nIon Celestino -\nNOVA: «Gaia erabat aldaturik, musika usu entzuten al duzu? Zure gustuak zein ote, superheroi gisa...».\nVEIDT: «Musika elektronikoa maite dut, superheroiei dagokiena-edo, ezta? Eta orokorki avant-garde musika. Cage, Stockhausen, Penderecki [...] eta Jamaikako musika berri bat entzun dut. Musika elektroniko eta reggaearen arteko uztarketa moduko bat. Irakaspen harrigarria da nolako musika forma berriak sortzen dituen oro har pre-teknologikoa den kultura batek grabazio teknika berrienak ezagutzen dituelarik, gure soa mugatu duten pilatutako teknologia aurreiritzirik gabe. Dub musika esaten diote. Ziur naiz maitatuko duzula...».\nLagun bat galdezka, ea baden XX. mendetik honanzko musikari buruzko liburu bateren bat, baina teknologiaren garapena kontuan izango duena. Eta ez, ez dut zehazki horrelako libururik ezagun. Zuetako inork gomendiorik badu, MZ faborez, eskerturik.\nGaitzat harreman hori duenik ez, baina hamaika toki diferentetan loturak bai. Berehala Alan Mooreren Watchmen komikiko elkarrizketa hori etorri zitzaidan gogora, hor goian punpa lasterka euskarara ekarri dudan horixe. XX. mendetik gaur arteko teknologiaren garapenak bide ezberdinetatik busti du. Gogoangarriak zaizkidan adibide batzuk honatx. Gehienak, pentsatzen hasiz gero, bistako izatetik hurbil daude, noski.\nIrratia inguruotako azken muturrera iritsi zen arte, afinazio sistema tenperatua ez zen toki orotara zabaldua. Harrigarria zaigu prozesu hau gure inguruan bertan ez-hain-aspaldikoa dela ulertzea. Marie Hirigoyen Bidarten tesi ezinbestekoa (Le chant basque monodique 1897-1990) irakur dezake honetan interesik duenak, edo/eta Iruñeko gaiteroek Pierre Caubeti buruz idatzitakoa (Caubet Chubuko Arhan: Txanbela eta khantoriak). Afinazio posible ezberdinak «mingarri» zaizkigu, epaitu egiten ditugu. Uniformizazio prozesu honen bidez, hain ziur gara «naturala» eta «zuzena» zer den... Baina nolanahi irratirik gabe akulturatu zen jendearen aldean, neuk behintzat soinu pertzepzio urriagoa dudala onartzen dut. Eta hau horrela izanik ere, irratiaren abantailez ez dut dudarik egiten, kar-kar-kar.\nGrabaketa sistemak hasi zirenean, grabaketa horien salerostea hasi zenean, erregistragarria zenaren luzera urria zen: materialki ez zen toki gehiagorik. Honek egiteko moduan eragin zuzena du. Bere zuzeneko praktikan luzeago izan litekeen musika —adibide garbia dira bebop klasikoaren grabazioak— moztu eta zehaztu egin behar da, luzera jakin bat behar du. Honek musika eraikitzeko modu batzuk baztertuko ditu, baina beste batzuk posible egingo. Ez da, berez, ez txarra ez ona. Pop musika eraikitzeko bidea eman du, kantu motz eta zehatza. Gaurko pop musikaren merkatuan are gehiago estutu da laburtasun hori, baina dagoeneko ez da biltegiratze arazoengatik, bistan denez. Streaming-aren saturazioa aipatzen da, zehaztasun beharra, adi egoteko zailtasuna edo ohitura urria. Hamabost segundo, Burutikekoek dioten bezala.\nNolanahi, whatsapp bidez lehen begiratuan gaiarekin bai, baina euren artean lotura agerikorik gabeko audio andana bidali nion, burura etorri ahala. Pentsa zer aldaketa errotik: duela ehun urte (gutxiago zorrotz izatera) musika bakarka entzutea, besterik gabe imajina ezinezko ekintza bat zen. Gizateriaren historian sekula gertatu gabekoa. Eta erregistratutako musika zabaldu ondoren ere, ohikoena ez zen bakarka aditzea. Renato Valeruzek behin kontatutakoa etorri zait: 1950ko hamarkada bukaeran, Wattens bere jaioterrian larunbat gaueko ohitura zutela beste gazteekin etxe batean elkartzea, gau osoz jazz diskoak elkarrekin entzun eta kafea edatera.\nZera esan diot: musika, historia eta teknologia elkartzen diren bidegurutzeko pasadizo ederrenak asmakuntza teknologiko bat subertitu eta herri musika egiteko ezusteko bidea sortzean dautzala. Soinuaren sintesiak eta elektroakustikak soinu hutsaren muga intelektualera eraman behar gintuen? Dantzarako rave kultura sortzera iritsi zen, ordea. Perkusioaren kuantizazio algoritmoek inoizko musikarik karratuena produzitzea erraztu behar zuten? Jay Dilla eta besteek kalkula ezinezko polierritmo eroak asmatzeko subertitu zuten. Mikrofonoak bolumena ozenagoa izan zedin asmatu ziren? Lehen aldiz boz apalenean oinarritutako kantaerak posible egin ziren. Ordenadore batekin posible da norbanako batek beste inoren beharrik izan gabe musika ekoiztea? Kuadrilla osoa dago Bidankoze karrikako gela batean hiriarentzat hurrengo ereserkia sortzear.\nBukaera hasieran berriz ere: kondairak dio —hots: ez da garrantzizkoa egia ote den edo ez den— dub musikaren sorrera ausazkoa izan zela: The Paragons taldearen On the beach kantuaren single esklusibo bakar bat egiteko unean, teknikariak nahigabe ahots pistak muteatu omen zituen. Gau hartan, kantua sound system-ean jarri zutenean, dantzatokia suak hartu zuen bertsio hutsaren gainean ikusleria kantuan hasi baitzen... Ondorioz, ekoizleek honelako version-ak egiteari ekin zioten, eta efektuz atondutako reggae instrumental hutsaren garapena hasi zen.\nEntzuteko modua aldatu ahala, egiteko modua aldatuz doa. Entzuteko ahalmena, aditzeko gaitasuna.


Surbisak Olabeaga, Zorrotza eta San Inazio hartu ditu kontuan zaharberrikuntzarako proiektuetan\nOtsailean, Surbisa Bilboko Zaharberrikuntzarako Hirigintza Sozietateko Kontseiluak 2012-2015eko Jarduketa Planeko funtsezko ardatzak aurkeztu zituen: hirigintzaren zaharberrikuntza eta merkataritzaren babesa. Bi zutabeak Bilboko ondare eraikiari buruzko azterketan daude oinarrituta, eta jarduketa-eremuak zein lehentasunezko guneak zein diren zehaztu da bertan.\nSurbisak orain arte egindako lanari eutsiko dio, baina, horrez gain, bere jarduketa-eremua hedatuko du hiru gune berritara, bertan eraikin akastunak daudela antzeman dute-eta: San Inazio, Olabeaga eta Zorrotzako Zazpi Landa etxaldea. Guztira, 240 eraikin izango dira, eta 3.000 lagun bizi dira bertan.\nOlabeagan, esaterako, 78 eraikinen ikuskaritza teknikoa (EIT) egingo da lehendabizi, mende erditik gorako antzinatasuna dute-eta. San Inazion, ordea, jarduketapean egon daitezkeen 113 bloke daude, eta euretako batek ere ez du igogailurik.\nSurbisak aukeratutako azken eremua Zorrotzako goiko aldea da, Zazpi Landa etxaldea, hain zuzen ere. Bertan, 49 eraikin eta 725 bizilagun daude guztira. Etxaldea joan den mendearen erdialdeko kontrolik gabeko hirigintzaren adierazgarri da, eta hamar higiezinetatik bat "azpietxebizitza" da, 36 metro koadro baino gutxiago dituelako.\n2012-2015eko jarduketen bigarren zutabeari, hau da, merkataritzaren sustapenari dagokionez, Surbisa Alde Zaharrean hasiko da lanean. Bertan, kalitateko merkataritza ezarri nahi du lokal hutsetan, proiektu iraunkorren bidez. Auzoan garatutako jarduera komertzialen eta lokalen inbentarioa egin ostean, udal-sozietateak laguntzarako bulego teknikoa jarriko du abian, eta gremioen ibilbideak egingo ditu, eskaria sortu eta eskaintza antzematen duten estrategiak zein ibilbideak ezartzeko. Horrez gain, lokal itxietako erakusleihoak ere lagako ditu, beste jarduera batzuk garatzeko edo erakusketa-eremu handiagoa behar duten merkatariek horien ustiapena egiteko.


Elikagaiak eta janariak opari | Consumer\nElikagaiak eta janariak opari\nJoera hori praktikoa izatea gustatzen zaio, kontsumigarri hori partekatu egin baitaiteke eta jasotzen duenari plazera ematen baitio.\nIrudia: Rob and Stephanie Levy\nLagun, senide edo bazkideekin xehetasun berezia izan nahi denean sortzen da bizitza. Beste batzuetan, ohiz kanpoko gertaera batengatik norbait ospatu edo zoriondu nahi izaten du. Kasu horietan, opariekin lotutako joera berri baten adibide dira elikagai gisako opariak edo otordu etniko bat edo errezeta-liburu tradizionaleko plater hautatuak dastatzeko gonbidapena. Bakoitzak aukera egokiena aurkitu behar du gozatzeko eta hurkoari gehien gustatzen zaion janariaz gozatzeko. Elikagaiak oparitzea oso konbinazio praktikoa da: kontsumigarri bat ematen da, eta onuradunaren beharrak edo gustuak ezagutu besterik ez du egiten, zehaztasun handirik gabe bada ere. Ez da zaila merkatuko eskaintza guztien artean bat edo beste gustuetara egokitzea. Aipagarriak dira txokolate eta gozoki klasikoak, jatorri-deiturako zigilua duten artisau-elikagaien saskiak edo “gourmet” produktuak, baita fruta tropikalen asto bat edo otordu etniko harrigarri bat ere (japoniarra, vietnamita, nepalia, turka…). Nork ez du jaki on baten edo jaki jakin baten itxura, usaina eta zaporea? Jatea plazera da, eta partekatutako janariak hobeto daki: konpainia onak are gehiago gozarazten du mokadu bakoitzaz.\nJanari-opariak: joera berria\nJoera komertzial horri buruzko informazioa Estatu Batuetan egindako merkatu-azterketetan jasotzen da. “Food Gifting in the U.S.” (Elikagaiak opari Estatu Batuetan) lanaren lehen edizioaren txostenaren arabera, Packaged Facts-ek (kontsumo-ondasunen, janarien eta edarien eta etxe- eta finantza-zerbitzuen merkatu-azterketen hornitzaile nagusiak) argitaratua, AEBko elikagai-opariaren merkatua %47 hazi zen 2004 eta 2006 artean. 2010ean argitaratutako bigarren edizioan, ikusi zen kontsumitzaileek gero eta interes handiagoa zutela horrelako oparietan, salmentak %9,6 igo baitziren 2007 eta 2009 artean. Lehenengo txostena egiteko, bi inkestaren emaitzak bildu ziren: bata, Simmons Market Research Bureau-rena, 2006an egin zena 24.500 kontsumitzailerekin, eta bestea, Packaged Facts-ena, 2007an, eta 1.000 inkestatuturekin. Erosleen gastua eta jarrerak neurtzea helburu zuen bigarren azterketan, Packaged Facts-ek 1.800 helduk parte hartu zuten 2010eko maiatzean inkesta batean.\nKontsumitzaileek erosoagoa, sinpleagoa eta erabilgarriagoa iruditzen zaie horrelako dádiak aukeratzea\nHainbat faktorek bultzatzen dute merkatu hori, eskaintza handiago eta deigarriagotik hasi eta kontsumitzaileek aurkitutako berritasunera, erosoago, sinpleago eta erabilgarriago iruditzen baitzaie era horretako dádiak aukeratzea. Opari bakartzat eta pertsonaltzat hartzen dira, eta erakargarriak dira, partekatu eta jasotzen dituenari plazera ematen baitiote, eta hori beti da atsegina.\nIkerketa amerikarrak erakusten duenez, gero eta interes handiagoa dago “gourmet” produktuekiko, hau da, elikagai natural eta organikoekiko, eskualdeko produktuekiko eta produktu espezifikoekiko, hainbat talderen arabera (haurrentzako elikagai bereziak, kirolzaleak, otordu etnikoak, etab.). ). Hala ere, txokolateak dira oparirik ezagunenak Ipar Amerikako merkatuan, eta joera hori, ziurrenik, Espainiako merkatu nazionalaren isla da, nahiz eta horri buruzko daturik ez izan. Gozokiak dira, oro har, oparirik erabilienetako bat.\nElikagaiak eta janariak gustu guztietarako\nGure herrialdean, eskala handiko janariak oparitzea nahiko ohikoa da enpresa askoren artean; xehetasun hori garai jakin batzuetan dute langileekin, adibidez, Gabonetan. Hala ere, gero eta denda gehiagok egiten dituzte “elikagai-sortak”, eta opari original gisa sustatzen dituzte, talde edo pertsona bati oparitzeko. Kasu gehienetan, erosleak edukia gustuen eta aurrekontuaren arabera pertsonalizatzeko aukera du.\nTxokolategiak eta gozotegiak elaborazio modernoetan, berezko zaporeetan eta irudi berritu, berritzaile eta dotorean espezializatu dira, beren produktuak elikagaien opariaren merkatuan aukeratzeko balio erantsi gisa. Opari atsegingarri gisa erosten denean, txokolatea tentazio gozo gisa eta, zergatik ez, osasungarri gisa hartu behar da. Paco Torreblanca artzain-maisuak jakituria du gozoa jatean gakoa mahaitxoan dagoela. Txokolategile aditu honen ustez, pastelgintzarekin zerikusia duen guztia bezala, neurri zehatza funtsezkoa da. Egunean 30 g txokolate oso osasuntsuak dira. Elikagai berean plazera eta osasuna uztartu nahi badira, barietaterik mikatzenak eta txokolate beltza dira bi helburu horiek lortzeko aukerarik onenak.\nSaskia fruta tropikalekin\nFruta maite dutenentzat, fruta exotikoz betetako otarra opari hartzea harrigarria bezain atsegina da. Herrialde urrunetako fruta hauen aukera zabala da, baita testurak, koloreak, lurrinak eta zaporeak ere. Era horretako opari batek, gainera, osasungarriaren zigilua du, funtsezko funtzio organikoak erregulatzen dituzten elementuetan kontzentratzen diren elikagaiak baitira, hala nola A, C, E bitaminetan, magnesioan, potasioan eta fitokimika antioxidatzaileetan, horietako askok kolore deigarriak ematen baitizkiete. Fruitu tropikalak konbinatzen dituzten jakiak eta platerak dituen errezeta-liburu txiki batekin saskia eramatea begi-keinu ona izan daiteke, hobeto eta hobeto aprobetxatzeko.\nBenetako delicatessen: oparirik egokiena\nEsan ohi denez, elikagaien kostua ezagutzeak eragina izan lezake haiek jateak ematen duen gozamenean, jateko plazerarekin zerikusia duten zentzumenei burmuina “engainatzen” dielako, hala nola zaporea eta dastamena. Delicatessen produktuek bi aldagaiak bateratzen dituzte: oro har, produktu garestiagoak dira, baina baita gozoagoak ere. Zaintzaren, osagaien hautaketaren eta elaborazio mimatuaren alderdiak nahastezinak diren presentzia eta zaporea ditu, gainerakoetatik bereizten dituztenak.\nElikagai hautatuen kategorian, opari-saskian sar litezke: tokiko artisau-elikagaiak eta jatorri-deitura duten nazio-jatorriko produktuak, munduko hainbat herrialde edo eskualdetako gastronomiako produkturik gozoenak (Italiako pasta hautatuak, ekialdeko espezien nahasketa originalak, etab.). ). Pertsona batek baino gehiagok herrialde batez, hango gastronomiaz eta sukaldaritzaz maiteminduta dagoen norbait ezagutuko du, eta horrelako opari batekin eraso egin diezaioke. Bestalde, harrigarria eta imajinaezina da zenbat produktu aurki daitezkeen delicatessen produktuen denda batean edo, gutxiago bada ere, elikagai-denda batzuen “gourmet txokoan”. Perretxiko-espezie arraroenak, espezia-nahasketa originalenak, gozoki eta konfite bitxiak, edari-mota ugari (infusioak, kafeak, urak, zukuak, garagardoak…) edo haragi, ehiza, urdaiazpiko, gazta, arrain, pate edo kontserben mokadu goxoenak.\nJATEA PLAZER OSASUNGARRIA DA\nJende asko harritzen da mahai onaren plazerengatik edo sentsazio atseginak, oroitzapen onak edo une ahaztezinak dituen elikagai jakin batengatik. Xehetasun horiek ezagutuz gero, polita izango da norbait gonbidatzeko aukera aurkitzea (hurbileko norbait, bikotekidea, laguna, senideak, etab.). asmatutako jatetxean bazkaltzera edo plazera sentiarazten duten platerak arretaz eta mimoz prestatzera.\nJatetxe batzuek “opari-txartelak” saltzen dituzte otorduetarako. Oro har, jatetxe batzuetako web orrietan eta blogetan esaten dutenez, bale horien funtzionamendua aurrekontuaren araberakoa da, eta kartako plater eta ardoak edo dastatzeko menua hautatzeko aukera dago.\nartisau-elikagaiak delicatessen janari etniko jatorri-deitura


Mikel Iturbe basauriarrak Crowdfunding kanpaina abiatu du idatzi duen eleberria argitaratzeko | Geuria\nKanpaina honen bitartez zuzenketa, diseinu eta argitaratze gastuak kubritu nahi ditu Iturbek. 3.000 euro biltzeko asmoa du urriaren bukaerarako.\nGazte basauriarraren lehen eleberria da "La tierra de la Luna Roja" / Mikel Iturbe\n“La tierra de la Luna Roja” gazteentzako fantasiazko eleberria idatzi du Mikel Iturbe basauriarrak. Hiru urte eman ditu Iturbek liburua idazten, eta kanpaina honen bitartez zuzenketa, diseinu eta argitaratze gastuak kubritu nahi ditu. 3.000 euro biltzeko asmoa du urriaren bukaerarako, Verkami plataformaren bitartez. Liburua argitaratzen laguntzeko bide ezberdinak eskaintzen ditu Iturbek bertan.\nEleberriak Sararen abentura du oinarri:\nKazetaritza graduko 2. mailako ikaslea da Sara. Halako batean, mezu misteriotsu bat jasoko du Sarak, objektu txiki bat Bartzelonako tren geltoki batera eramateko laguntza eske. Bertara hurbildu, eta ustekabean, antzinako arbasoen gerra batera bidaiatuko du ikasle gazteak.\nFantasiazko eleberria da ” La tierra de la Luna Roja”, eta laguntasuna, onespena, mendekua eta aurreiritziak izango ditu hizpide. Ilustratzaile profesional baten laguntza izan du Iturbek liburua osatzeko.\nEleberrian agertzen den mapa / Mikel Iturbe\nGauzak ondo bidean, azaroaren bukaerarako aurreikusten du Mikel Iturbek liburua erosleen eskuetara iristea. Irakurri GEURIAK Mikel Iturberi 2018ko martxoan egindako elkarrizketa.\nSailkatuta: Crowfounding, Fatty Martin, Mikel Iturbe\nDisko berria grabatzeko finantziazio kanpaina zabaldu du Akabu taldeak


"Amazon Prime Air" zerbitzua: erosketen banaketa ordu erdian dron bidez Sustatu.eus - Teknologia albisteak\n"Amazon Prime Air" zerbitzua: erosketen banaketa ordu erdian dron bidez\n2015-12-01 : 09:21\nAmazonek zerbitzu berri bat iragarri zuen duela hilabete batzuk, "Amazon Prime Air". Erosketen banaketa ordu erdian egin nahi dute, dronak erabiliz. Prototipoaren bideoa iragarri dute bart.\nAmazonen zerbitzua aspaldiko asmoa da, 2013an aipatu baitzuten lehenengoz banaketa-sistema hau (airezkoa, dronak erabiliz). Hala ere, lege-kontuak tarteko, aurtengo martxoan hasi ziren lehenengo probak, eta bart iragarri dute prototipoaren bideoa.\nAmazoneko produktu batzuk erosteko orduan, bidalketa arruntarekin batera, dron bidezko aukera hori ere izango dute erosleek, eta 30 minutu baino lehenago produktua etxean izango dute. Dena dela, oraindik ere xehetasun asko falta direla ematen du, besteak beste, ea non inplementatuko den, erabiltzaile guztientzat izango ote den, eta abar.\nTeknikoki prest omen dauka zerbitzua Amazonek, eta alderdi legala (eta segurtasunarena) argitzeko zain daude zerbitzu berria martxan jartzeko.\nProiektuari indarra emateko, Jeremy Clarkson ere fitxatu dute iragarki honetarako, non banaketaren inguruko datu gehiago azaldu dituzten.\n2015-12-09 : 12:46\nAmazonek ez ezik, Espainiako posta-zerbitzuak ere dronak erabili nahi ditu posta-banaketarako. Oraingoz probetan; posta-zerbitzua herri isolatuetara (edo neguan isolatutakoetara) garraiatzeko erabili nahi dute. Asturiasen egin dituzte lehenengo probak. Probetan erabilitako dronek, 6 km-ko autonomia dute, eta 1'6 kg-ko paketeak garraiatzeko gauza dira. Bideoa ere zabaldu dute.


Administración · Ira 16, 2020 · Utzi iruzkin bat\nPaula Ijurko Urmeneta 6. mailako ikasleak alarma egoeraren hasieran Coviran salmenta kooperatibak antolatutako “Dena ondo aterako da” lehiaketan aurkeztutako lanak lehen saria lortu zuen. Parte hartzaileek konfinamendua beren etxeetan nola bizitzen ari ziren adieraztea zuen xede bezala aipatutako lehiaketak. Paulak konfinamendu garaian herritarren alde lan egin zutenei eskerrak ematen zizkien marrazki eder bat egin zuen. […]\nEskerrik asko 6. maila!!!\nAdministración · Eka 29, 2020 · Utzi iruzkin bat\nIkasturtea bukatzen ari garen honetan, 6. mailako ikasleek OPARI EDER BAT egin diguzue eskolari. Oroigarriak jartzen ditugun paretan kokatuko dugu zuek idatzitako olerki hunkigarri hori. Eta denek gozatu ahal izateko, zuek bidalitako bideo hau partekatzen dugu. “Guk ere ez zaituztegu erraz ahaztuko eta hemendik aurrera zuek ikusteak gure bihotzak ditu poztuko”\nCOVID-19 GARAIAN ERE SAMSUNG PROIEKTUAREKIN AURRERA EGIN DUGU\nIkasturte honetan eta hurrengoan, Etwinning plataformaren bitartez “RRRECOVER ME” proiektua landuko dugu. Helburua, gure planetaren JASANGARRITASUNARI buruz aritzea da, ikaslegoa kontzientziatuz eta ikasitakoaren komunikatzaile eragile bilakatuz. Baina proiektu hau kolaboratzailea denez, Murtziako eskola batekin batera lanean jardun dugu Etwinning plataformaren bitartez. Hitza hauek potoloak badira ere, ederki ibili dira gure ikasleak buru belarri proiektua gauzatzen, […]\nMitologia, gure sustraiak\nAdministración · Ots 13, 2020 · Utzi iruzkin bat\nAzken asteetan gure Haur Hezkuntzako ikasleek euskal mitologiaren eta haren pertsonaien inguruko lanketa polita egin dute. Kondairez, mozorroez, edabe magikoez, jolasez, abestiez eta denetariko bizikizunez asetu dira euren jakinminak. Besteak beste, gurasoei esker Irurtzungo galtzagorriek bisita egin ziguten, eta dantza eta salto artean agurtu gintuzten leihoaren beste aldetik. Gainera, 3, 4, eta 5 urteko lagunek […]\nSANTA AGEDA BEZPERA OSPATU DUGU ESKOLAN\nAdministración · Ots 6, 2020 · Utzi iruzkin bat\nAste batzuz abestia entseiatu ondoren, eskolako frontoian bildu ginen Santa Ageda bezpera ospatzeko. Eztarriak garbitu eta gogo biziz ekin genion kantu egiteari, hurbiltzen ari zaigun udaberriari ateak zabaltzeko.\nESKOLAKO PILOTA TXAPELDUNAK\nUrtarrilan zehar eskolako ikasleek pilota txapelketa antolatu dute. Partehartze eta ikusmin handia sortu du lehiaketak, patio orduetan giro aparta egon delarik. 4., 5. eta 6. mailako 34 neskamutil egon dira eta bikoteka jolastu dute.\nAdministración · Urt 23, 2020 · Utzi iruzkin bat\nAurrematrikula egiteko garaia iritsi da. Ate irekien jardunaldia urtarrilaren 29an, eguerdiko 12:30ean izango da. Dokumentazioa aurkezteko epea otsailaren 3tik 7ra izango da. Informazio gehiago eskuratzeko egin klik hurrengo estekan:\nGAUR OLENTZERO ETA MARI DOMINGI GUREKIN IZAN DIRA ESKOLAN\nAdministración · Abe 20, 2019 · Utzi iruzkin bat\nAurten Maridomingi Olentzerorekin etorri da eskolara. Ongietorria eman eta goiza gurekin batera pasa dute.\nKALITATE ZIGILUA JASO DU GURE ESKOLAK\nAdministración · Abe 19, 2019 · Utzi iruzkin bat\nAtzo, abenduaren 18an Nafarroako Jauregiko Tronuen Aretoan egindako ekitaldian, Hezkuntza kontseilari Carlos Gimeno Gurpegui eta Hezkuntzako zuzendari nagusia, Gil Sevillanoren eskutik , Etxarriko Eskolak Kalitate-zentro zigilua jaso zuen.\nEUSKERAREN EGUNA OSPATU DUGU\nAdministración · Abe 5, 2019 · Utzi iruzkin bat\nAbenduaren 5ean euskara eguna ospatu dugu gure ikastetxean. Ekintza desberdinak antolatu ditugu, bertsoak, euskal dantzak, ipuin kontaketak, hamaiketakoa… besteak beste. Frontoian egin dugun ekitaldian konpromezua hartu eta gustora pasa dugu.


argitaratua 2013 Urtarrila 07\nVer Andramendi Beasaingo Ikastola en un mapa más grande\nANDRAMENDI:HERRI ONURAKO KOOPERATIBA\nargitaratua 2012 Abendua 13\nBeasaingo Ikastola, izen horrekin, 1996an jarri zuten abian aurrena GEUREA IKASTOLA Kultur Elkarteak eta ondoren ANDRAMENDI IRAKASKUNTZA Koop. ElK.eak . Egun, ANDRAMENDI herri onurako irakaskuntza kooperatiba da. Guraso-koopertiba.\nBeasaingo Ikastola da Euskal Herriko Ikastolen Elkartean dagoen Ikastola, Beasainen , eta EHIrekin batera, Euskal Herri osoan irakaskuntza euskaldun, laiko eta parte-hartzailea aldarrikatzen du.\nEuskal Herriko Ikastolen Elkartean daude Euskal Herri osoko ikastola guztiak, eta horretarako Euskal Herriko Ikastolak Europar kooperatiba Elkarte gisara eratu gara.\nGeure filosofia laburrean ezagutu nahi baduzu, hona geure musika eta hitzak. Arian arian, ezin ahaztuko dugu Kilometroetako abestian idatzi genuen bezala, izateko sortu garela eta sortzeko garela.\nERABILERAREN BALDINTZA OROKORRAK ETA DATU\nPERTSONALAK BABESTEKO POLITIKA\n2. ZER DA ANDRAMENDI IRAKASKUNTZA KOOP.REN WEB SITE DELAKOA?\nOrain www.beasaingoikastola.com tokian zaude. Hori espazio elkarreragilea da eta ANDRAMENDI IRAKASKUNTZA KOOP.k sortu du produktu eta zerbitzuei buruz informazio handiagoa eskaintzeko.\nWeb toki honetaz gozatzeko, erabiltzaileak nabigatzailea izan beharko du; Hobe PCrako edo Macerako Internet Explorer 6.0 edo goi mailakoa bada. Halaber, monitoreak gutxienez 1024 x 768 pixel izango ditu eta Macromediako Flash plug-in delakoa behar da. Azkenekoa doan deskarga daiteke hurrengo helbidetik: http://www.adobe.es. ANDRAMENDI IRAKASKUNTZA KOOP.k beharrezkotzat jotzen dituen aldaketa teknikoak egin ahal izango ditu kalitatea, sistemaren eraginkortasuna eta errendimendua eta gai-sareetara eta Internetera konexioa hobetzeko.\nWeb orri hau ANDRAMENDI IRAKASKUNTZA KOOP.rena da. Markak, domeinu-izenak eta jabetza intelektualaren gainerako eskubideak ANDRAMENDI IRAKASKUNTZA KOOP.renak dira. Beraz, ezin daiteke edukirik laga, kopia, erreproduzi, argitara, karga, transmiti, bana edo ustia. Salbuespen bakarra web orria eta helburuekin bat web orria erabiltzea da. Ildo horri jarraiki, deskarga eta kopia pribatuak egin daitezke, baina baldintza hauetan zehaztutako erabileretatik kanpo atera gabe. Aurrekoaren kontra eginez gero, egilearen edo ANDRAMENDI IRAKASKUNTZA KOOP.ren jabetza-eskubideak bortxatuko dira. Edukiak hemen baimentzen ditugun helburuetatik kanpo erabiliz gero edo helburu horiek aldatuz gero, egilearen jabetza-eskubideak eta ANDRAMENDI IRAKASKUNTZA KOOP.ren jabetza-eskubideak bortxatuko dira. Erabilera-baldintza hauetarako debekatuta dago eduki hauek beste edozein web orritan edo sare informatikotan erabiltzea.\nErabilera-baldintza website delakoan aldatu gabe dirauten bitartean mantenduko dira. Ildo horri jarraiki, ANDRAMENDI IRAKASKUNTZA KOOP.k edozein unetan horiek aldatzeko edo deuseztatzeko eskubidea izango du. Aldaketa horiek web orrian bertan agertu beharko dira.\nANDRAMENDI IRAKASKUNTZA KOOP.k ahalegin handiak egin ditu web honek kalitatea izateko eta eskaintzen duen informazioan eta zerbitzuetan berariaz bermatzen du erabiltzaileen partaidetza. Hala eta guztiz ere, Internetek dituen ezaugarriengatik, ANDRAMENDI IRAKASKUNTZA KOOP.k ez ditu bermatzen web orriko edukiak, ezta web orriaren funtzionamenduaren eskuragarritasuna eta jarraipena ere. Gauza bera aipa dezake matxurak konpontzeari buruz. Halaber, zerbitzarian edo web orrian sistemarentzat birusak edo bestelako elementu kaltegarriak izan daitezke. Dena delakoa, halako ezer ez gertatzeko, etengabe lanean dihardugu. Nolanahi ere, ANDRAMENDI IRAKASKUNTZA KOOP.k web orri honen edukien erabilerari dagokionez ez du erantzukizunik.\nAurreko atalean adierazitakoaren ondorioz, eta internetek dituen berezitasunengatik, ANDRAMENDI IRAKASKUNTZA KOOP. ez da izango web orriaren edukiak erabiltzearen ondorioz edo ezin erabiltzearen ondorioz sortutako edozein kalte eta galeraren arduraduna, arduragabekeria barne, baina mugatu gabe. Are gehiago, ez du erantzukizunik izango ANDRAMENDI IRAKASKUNTZA KOOP.k edo ANDRAMENDI IRAKASKUNTZA KOOP.k baimendutako edozein ordezkarik kalei buruz jakinean jarriz gero. Kalte eta galera guztiengatik, axolagabekeria barne, baina ez mugatuta, galerengatik eta eskaerengatik erabiltzailearen aurrean ANDRAMENDI IRAKASKUNTZA KOOP.ren erantzukizunak erabiltzailea web orrira sartzeko ordaindutako zenbatekoa ez du gaindituko.\nANDRAMENDI IRAKASKUNTZA KOOP.k ez du kontrolik web orrialdea erabil dezaketenekiko eta beren kokaguneekiko. Web orriko erabiltzaileak eta ANDRAMENDI IRAKASKUNTZA KOOP.k, bere eskumenei berariaz uko eginez, Donostiako Epaitegiek eta Auzitegiek agindutakoa beteko dute web orriarekin zerikusia duten erreklamazio eta gatazka guztietan.\nwww.beasaingoikastola.com web orriaren helburu nagusia ANDRAMENDI IRAKASKUNTZA KOOP.ren produktuen, zerbitzuen eta jardueren berri ematea da.\nDatu pertsonalak babesteari buruz, ANDRAMENDI IRAKASKUNTZA KOOP.k legezko betebeharrak onartzen ditu, bereziki hurrengo eremuetan:\n- Datu pertsonalei buruzko fitxategia edo tratamendua - Datuak biltzearen helburua - Informazioaren hartzaileak\nANDRAMENDI IRAKASKUNTZA KOOP.k erabiltzaileak informazio egokia izatea nahi du. Hala, berariaz, aske eta borondatez erabaki ahal izango du datuak eman nahi dituen. Ildo horri jarraiki, erabiltzaileari datuak fitxategi automatizatuan sartuko direla jakinaraziko zaio. Fitxategi automatizatuaren titularra eta arduraduna ANDRAMENDI IRAKASKUNTZA KOOP. izango da. Helbidea honako tokia du:\nUrbialde Enparantza z/g – 20200 Beasain; Datuekin tratamendu automatizatua gauzatuko da eta helburua honakoa izango da:\nAurkakoa adierazten ez bada, galdeketetan biltzen diren datuak website eta web orriaren jardueretan parte hartzeko eta horietan sartzeko beharrezkoak eta derrigorrezkoak dira. ANDRAMENDI IRAKASKUNTZA KOOP.k ezingo ditu erregistratu derrigorrezkoak diren datuak ematen ez dituztenak.\nIndarrean dagoen legerian datu pertsonalak babesteari buruz, ANDRAMENDI IRAKASKUNTZA KOOP.k segurtasuna ziurtatzeko konpromisoa du. Ildo horri jarraiki, galerak, erabilera okerrak, aldaketak, baimenik gabeko sarrerak eta gainerako arriskuak saihesteko neurri teknikoak eta antolakuntzazkoak hartu ditu. Era berean, ondorengoaren berri eman nahi da: segurtasun-mekanismoen artean pasahitzaren formula erabiltzen dela. Pasahitza erabiltzaileak eta ANDRAMENDI IRAKASKUNTZA KOOP.k besterik ez dakite.\nHalaber, ANDRAMENDI IRAKASKUNTZA KOOP.k fitxategi automatizatuek duten datuei buruz isilpea gorde behar du. Hori indarrean dagoen legeriak xedatzen du.\nErabiltzaileak edo eskuordetzen duen pertsonak, baita gurasoek edo tutoreek ere edozein unetan sartzeko, berresteko, deuseztatzeko eta, hala badagokio, kontra egiteko erabakia har dezakete, Datuak Babesteari buruzko Lege Organikoak eta gainerako araudi aplikagarriak xedatutakoarekin bat. Horretarako, idatziz jakinarazi beharko dio ANDRAMENDI IRAKASKUNTZA KOOP.ri eta arestian aipatu diren helbideak erabili ahal izango ditu. Halakoetan erabiltzailearen identitatea egiaztatu beharko da.\nANDRAMENDI IRAKASKUNTZA KOOP. da fitxategiaren arduraduna eta titularra. Hala ere, tratamenduaren kudeaketa hirugarrenak egitea eska dezake. Horretarako, erabiltzaileek berariaz adostasuna azaldu beharko dute.\nCookiak erabiltzeari dagokionez, ANDRAMENDI IRAKASKUNTZA KOOP.k honakoaren berri eman nahi dio erabiltzaileari: web tokiaren pantailetan eta orrietan zehar nabigatzen duenean, cookiak erabiltzen direla eta erregistratu diren erabiltzaileak hautematea eta zerbitzu pertsonalizatua eskaintzea dela beren helburua. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, ANDRAMENDI IRAKASKUNTZA KOOP.k eraginkortasunez bidera eta doi ditzake eskaintzen dituen zerbitzuak. Cookiak erabiltzailearen disko gogorrean gordetzen dira, baina bertan dauden datuak ezin daitezke irakur. Halaber, ezin daitezke beste hornitzaileek eratutako cooki artxiboak irakur. Cookiak ez dira inbaditzaileak, ezta kaltegarriak ere. Nabigatzailean ageri den aukeraren bidez desaktiba daitezke.\nErabiltzailearen erregistro-datuak pasahitzaren bidez babesten dira. Hala, bakarrik erabiltzaileak edo ANDRAMENDI IRAKASKUNTZA KOOP.k erabil eta ikus, deusezta, berretsi edo ezaba ditzake datuak erregistrotik. Erabiltzaileari bere pasahitza inori ez ematea gomendatzen diogu.\nAzkenik, honakoa gomendatzen da: erabiltzaileak bere ordenagailua ez badu erabiltzen, www.beasaingoikastola.com web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "internet kafean".\nWeb hau erabiltzean, erabiltzaileak dokumentu hau arretaz irakurri duela onartzen dugu, baita ulertu eta aholkuak jarraitu dituela ere. Erabiltzailea datuak babesteko politikarekin edo aholkuekin ados ez badago, mesedez, ez erabili gure web orria. Beharrezkotzat jotzen dugunean, erabilera-baldintza aldatzeko eskubidea gordetzen dugu. Aldaketak eginez gero, erabiltzaileak web orri hau edo ANDRAMENDI IRAKASKUNTZA KOOP.ren beste web orriak erabiltzen jarraitzen badu, baldintza berriak guztiz onartuko ditu.\n© ANDRAMENDI IRAKASKUNTZA KOOP. Eskubide guztiak gordeak.


Garun-gaitasunen narriadura 45 urtetik aurrera has daiteke | Consumer\nEsku-hartze medikoek emaitza hobeak ematen dituzte zahartze kognitiboaren etapa goiztiar batean\nGarunaren gaitasunak, hala nola oroimena, arrazoitzea eta ulermena (funtzio kognitiboa), 45 urtetik aurrera hondatzen has daitezke, “British Medical Journal (BMJ)”-n argitaratutako azterlan baten arabera. Frantziako Epidemiologia eta Osasun Publikoko Ikerketa Zentroko Archana Singh-Manouxek eta Erresuma Batuko University College Londonek zuzendutako ikertzaileek diotenez, zahartze kognitiboa ulertzea izango da mende honetako erronketako bat, batez ere bizi-itxaropenak hazten jarraitzen badu.\nAutoreen esanetan, garrantzitsua da narriadura kognitiboa zer adinetan hasten den ikertzea, esku-hartze medikoek emaitza hobeak ematen baitituzte buru-narriaduraren etapa goiztiarrean. Ikertzaileek 5.198 gizon eta 2.192 emakume aztertu zituzten 1997tik 10 urteko epean; parte-hartzaile guztiak 45 eta 70 urte bitarteko funtzionarioak ziren, eta 1985ean ezarritako Whitehall II kohorte-azterketan parte hartzen zuten. Parte-hartzaileen funtzio kognitiboak hiru aldiz ebaluatu ziren ikasketa-aldian, oroimenaren, hiztegiaren eta entzumena eta ikusmena ulertzeko trebetasunen arabera.\nEmaitzen arabera, puntuazio kognitiboak kategoria guztietan murriztu ziren (oroimena, arrazoibidea, jariakortasun fonologikoa eta semantikoa), hiztegian izan ezik, eta ez zen bizkorrago murriztu adineko pertsonak. Halaber, 10 urteko ikasketa-aldian, 45-49 urte bitarteko gizonen arrazoibide mentalak %3,6 egin zuen behera, eta 65-70 urtekoen artean, berriz, %9,6. Emakumeen kopuruak, hurrenez hurren, %3,6 eta %7,4 izan ziren.\nZientzialariek argudiatzen dute 60 urte bete baino lehen gainbehera kognitiboa erakusten duen ebidentzia sendoak ondorio garrantzitsuak dituela, bizimodu osasungarriak sustatzearen garrantzia erakusten baitu, bereziki, osasun kardiobaskularra; izan ere, azterketa berrien arabera, “bihotzarentzat ona dena ere ona da bururako”. Ikertzaileek diotenez, bihotzeko gaixotasunetarako (obesitatea, arteria-presio altua eta kolesterol-maila altua) arrisku-faktore bat edo gehiago dituzten pazienteen neurriek eta tratamenduek, bihotza babesteaz gain, zahartzaroko dementziatik babestu ere egin ditzakete.\n45 gaitasunak narriadura urteak zerebralak


Hezkuntza komunitatearen funtsezko parte garelako - - Aiaraldea.eus\nHezkuntza komunitatearen funtsezko parte garelako\nBelen Fernandez de Retana eta Amaia Armentia, Arabako eskola jangeletako langile talde baten izenean 2020-09-28 12:31\nEskoletako jangeletako langileek hezkuntza eta gizarte funtzio garrantzitsua betetzen dugu, ohitura osasungarriak irakatsiz, bai eta higieneari nutrizioari dagokionez, eta baita oinarrizko baloreak irakatsiz ere, hala nola errespetua, bizikidetza onaren aldeko jarrera positiboa eta aktiboa izanda. Beraz, argi dago eskoletako jangeletako langileak etengabe ari garela ikasleak hezten, eta, beraz, ikasgelako ikaskuntzaren elementu osagarri bat gara.\nHezkuntza komunitatearen funtsezko zati bat garenez, eskolak eta familiak deitutako mobilizazio guztietan parte hartu dugu, haien aldarrikapenak berdin sentiarazten ditugulako. Baina jasotzen ari garen tratu onartezinagatik gure haserrea adierazi nahi dugu.\nOsasun krisi honetan, ikastetxeen irekiaren aurrean, inoiz ez dira gurekin harremanetan jarri Eusko Jaurlaritzak inposatutako protokoloak antolatzeko eta aktibatzeko. Parte aktiboa eta esperientzia frogatua dugula kontuan hartuta, ezin dugu onartu gizarteari eskaintzen diogun hain garrantzitsua eta beharrezkoa den zerbitzuaren funtzionamendu antolakuntza egokitik baztertzea.\nHorregatik guztiagatik, une bakoitzean hartzen diren erabaki guztien parte aktiboa izatea aldarrikatzen dugu, lan eta gizarte mailan; izan ere, gaur egun ikasturtea abian jarri da, hezkuntza komunitate osoaren benetako beharrak kontuan hartu gabe.